EH 2.0 (III) Vicent Partal: "Euskaldunek ez duzue zuen burua gehiegi estimatzen" — Eibar.ORG | Eibarko peoria\nHemen zaude: Hasiera / Blogak / Harrikadak / EH 2.0 (III) Vicent Partal: "Euskaldunek ez duzue zuen burua gehiegi estimatzen"\nEH 2.0 (III) Vicent Partal: "Euskaldunek ez duzue zuen burua gehiegi estimatzen"\nMikel Iturria 2006/10/01 13:00\nArratsaldeko 19:15etan hasi zuen bere jarduna Vicent Partalek. Arazo tekniko batzuk egon ziren eta ezin izan genuen pantailan ikusi berak prestatutakoa. Dena dela, komunikatzaile aparta da eta ez zuen batere arazorik izan nahi zuena behar den bezala adierazteko. Aurrekariak\nDomeinuaren lorpena, 11 urteko lanaren ondorio da, kultura eta hizkuntza baten errekonozimendua.\nTim Berners-Leek, World Wide Web-aren asmatzaileak (eskerrik asko e-gor), lehen webgunea 1991ko abuztuaren 6an jarri zuen sarean. Handik gutxira, 1992an, etorri zen lehen webgune katalana. Castellóko Jaume I Unibertsitateak moldatu zuen. Webgune hori mundu mailan sortu ziren lehen ehun webguneen artean dago. Katalanez eta ingelesez egindako unibertsitatearen oinarrizko aurkezpena zen.\nHiru unibertsitateren paper garrantzitsua aipatu zuen: Castellóko Jaume Ia, Universitat de Illers Balears eta Catalunyako Politecnica.\nInternet 1995 urtean ailegatu zen etxeetara. Bitartean, unibertsitatea izan zen interneteko sarbidea eta ohitu egin zuten jendea internet katalanez erabiltzen.\nGainera, unibertsitate hauek Pangea bezalako proiektuekin unibertsitatea gizarte mugimenduetara zabaldu zuten.\nBiga, sare lokala\nUrte horretan ere, 1995ean, sortu ziren interneteko lehen enpresa katalanak.\nMunduan globalak agintzen duenean, Kataluniako sarea lokala bihurtzen da. Sare lokal horiek sendoak dira eta hurrengo hamar urteetan proiektua bermatzen aritu ziren lanean.\nBitartean, ikuspegi global horren porrota gertatzen da. Hau da, .com fenomenoaren leherketa, Amerika Latinoa konkistatu nahi zuten enpresa espainiar haiek guztiak. Terra.com eta enparauen porrotak, dortokaren ereduari irekitzen dio bidea: hau da, komunitate lokalak, eredu jasangarri bakarra.\nGaur egun, fenomeno hau hobeto ulertzen da, baina urte konplikatuak bizi zituztela esan zuen Vicent-ek. Eskerrak katalana identifikatzeko oinarrizko lan sendoa eta ona egin zen.\nHiga, kanpoko bisibilitatea\nArazoa kanpoko bisibilitatea zen eta horretarako kanpaina ezberdinak egin zituzten, besteak beste webguneak katalanez indexatzea: hau da, html-n jarri hura katalanezko edukia zela. Kanpaina hau arrakastatsua suertatu zen.\nLluís de Izaguirre informatikariak lortu zuen katalana zer den adieraztea formula matematiko baten bidez. Kosta egin omen zitzaien errumanieratik eta okzitanieratik desberdintzea, baina lortu egin zuten.\nHori lortu ondoren, Google erraldoiak bere interesa agertu zuen. Gaur egun bilatzaile handi guztiek katalanezko bilaketak egiten dituzte.\nUne hori, kanpoko errekonozimendua lortzearen unea, garrantzitsua izan zen: guri begiratu, asmo sendoak ditugu-eta.\nKatalanezko edukiak sortzerakoan, hizkuntza hori modu masiboan erabiltzen dela demostratzen duzu. Horrela, netscape bezalako enpresa batek, katalanez atera zuen haien produktua.\nAipatzekoa ere hizkuntz bolondresek eginiko lana, batez ere softcatalá elkartearen bidez, beraiek itzuli baitituzte guztiak.\nHori da bidea, software librearena, eta ez Microsoft-i dirutza ematea.\nBeste urrats garrantzitsua Yahook eman zuen: katalana ohiko hizkuntza gisa sartu baitzuen. Honela, Californiako Yahoo-ren egoitzan, badago katalanez lanean diharduen pertsona bat.\nBilatzaile espainiarrek, bitartean, katalanari ez-ikusiarena egiten diote, baina inkesta handietan interneteko 18. tokian ageri da hizkuntza hori.\nHonek guztiak ondorio biderkatzailea du: enpresa eta erakunde ez kataluniarrek kasu egiten diete. 20 hizkuntza erabilienen artean dago eta Hamburgoko Udalaren webgunea , Ryanair, etab. katalanez daude.\nHau guztiau adierazi ondoren esan zuen: "eta orduan hasi ginen .cat mugimenduarekin". Hori 2001 urtean gertatu zen.\nKataluniako parlamentua saiatu zen .ct domeinuarekin eta ez zuen lortu.\nIratxe Esnaolak esplikatu zuen ondorengo mahainguruan, pantaila baten laguntzaz, ICANNek TLD (Top Level Domain) edo lehen mailako domeinuak bi taldetan banatzen dituela:\ng-TLD, orokorrak: hiru multzotan banatuak:\nHistorikoak: .com, .net, .org, gov…\nEz babestuak: .biz, .info, .pro…\nBabestuak, komunitate bati lotutakoak: .museum, .aero, .coop…\n.cat elkarteak, Amadeo Abril abokatuaren lidergoaz, erabaki zuen domeinu babestuen bidetik jotzea. Hau da, bide politikoari uko eginez, hizkuntza eta kultura kataluniarra ordezkatuko lukeen .cat domeinuaren bila joan ziren.\nBide politikoari uko egiteak (estatu kodeen ataka itxita dauka ICANNek) lurraldea ez aipatzea esan nahi du. Eta honela, katalana hizkuntza global gisa aurkeztu zuten.\nKanpaina 2002 urtean abiatu zen, 98 elkartek eta 68.000 hiritarrek bultzatuta. Negoziazio prozesu luzea eta gogorra izan zen, baina 2005eko irailaren 16an ICANNek onetsi zuen .cat domeinua.\nICANN erakundearekin sinaturiko kontratua 1.000 orrialdetik gorakoa da. Edozeinek du domeinu horren baitan katalanezko webgunea erregistratzeko eskubidea, salbuespenak salbuespen (delinkuentzia antolatua), beti ere hizkuntza eta kultura horrekin duten harremana frogatuz gero.\nOndoren, .cat fundazioa sortu zuten, kontratuak hala aginduta. Bertan, enpresa, elkarte eta norbanakoak daude ordezkatuak. Ez omen da zaila fundazioa gobernatzea.\nICANNek baimendutako enpresek egiten dituzte erregistroak eta bide hori 2006ko otsailaren 13an abiatu zen. Hasiera batean, usurpazioak ekiditeko, lehentasunezko eskubideak eman ziren, baina apirilaren 13tik atea zabalik dago edonorentzat. Gaur egun 15.000 domeinutik gora (18.000 eskabide) daude.\nKatalanera benetan erabiltzen den hizkuntza da, era masiboan gainera.\nGainera, informazioari dago lotuta (hizkuntza modernoa) eta horrek sinesgarritasun plusa ematen dio.\nGizarte zibila, unibertsitateekin batera, gai izan da ingurune arrakastatsua eraikitzeko, enpresa eta gobernuen gainetik pasatuz.\nGarrantzitsua da esatea ere kataluniera hizkuntza globala dela: globalizazioa eta kanpoko bisibilitatea.\nKanpoko errekonozimendua: argi eta garbi dago honek barruan ondorio onak dituela (harrotasun puntua).\nBidea zabaldu edo itxi\nGaldera: .cat lortzeak bideak zabaldu ditu edo gaur egun atezain hobea dago eta zailagoa da bide hori jorratzea?\nVicent-en ustez, bidea ireki du. ICANN 10 domeinu berri emateko prest egon daiteke (Eskozia tartean). Oso erakunde zurruna da, gogorrak dira, baina garbi jokatzen du. Bidea ez da erraza (ezin da bertara bi orri eta power point batekin joan), atzean proiektu sendoa erakutsi behar da.\nICANN-eko ordezkariek amesten zutena zen katalanek beren eskabidea erretiratzea. Arazo larriak izan ditzaketelako hemendik aurrera (adibidez, .islam balizko eskabidea).\nHizkuntza globala, glokala\nPatxi Gaztelumendik zoriondu zuen, lehenengo aldiz entzuten zuelako hizkuntza minorizatu bateko kide bat bere hizkuntza globala dela esanez, negarrik egin gabe azalduz. Hori eta glokal terminoa esplikatzea eskatu zion.\nVicent-ek esan zuen glokalak direla, begirada lokala eskaintzen diotelako globaltasunari. Errorik gabeko globaltasuna arriskutsua da. Eta begirada lokalak, bakarrik, ez du ezer aportatzen. Gai global guztiak interesatzen zaizkie. Jendeak haiek entzutea bilatzen dute.\nJoan Fusterren esaldia (valentziarra izatea katalana izateko gure modua da) bereganatu zuen: "katalana izatea globala izateko gure modua da".\nArgi du Vicent-ek global izateak ez duela zerikusirik demografiarekin. Ingelesa eta frantsesa kenduta gainerako hizkuntza guztiek ez dute balio munduan ibiltzeko, global izateko.\nHaren ustez, hiztunaren jarreraren baitan dago: norberaren hizkuntzak ez du balio behar etxean bakarrik erabiltzeko. Adibide gisa, Barcelona futbol taldea aipatu zuen ("mes que un club"). Bitxia izan zela pasa den urtean Txina eta Japonian izandako biran bertakoak katalanez kantatzen entzutea. Mentalitatea da gakoa.\nNoski daudela mugak, baina ez duzu zure identitatea ezkutatu behar. Edozein hizkuntza izan daiteke globala nahi izanez gero (erabili internet, komunikabideak, unibertsitatea).\nBultzatzaileak eta finantzabideak\nEneko Astigarragak galdetu zuen .cat kanpainaren bultzatzaileak zeintzuk ziren eta zer nolako finantzabideak izan zituzten.\n.cat elkartea sei lagunek osatzen zutela esan zuen, Amadeo Abril abokatuaren gidaritzapean. Erakunde ezberdinetako pertsonak bildu ziren, baina pertsona horiek ez zituzten erakunde horiek ordezkatzen, indibidualki zeuden bertan.\nSei lagunez osaturiko talde horren inurri lana isilpean egin zen, era diskretoan. Vicent-ek esan zuen herrialde guztiak ondo funtzionatu zuela, bakoitzak bere papera betez: banketxeek dirua eman zuten, politikariak isilik egon ziren, elkarte ezberdinek babesa eta konfiantza eman zieten, Montilla ministroak ere, nahiz eta ez egon alde, ICANNek galdetu zionean, Espainiako gobernuak ez zuela ezer esateko adierazi omen zuen, gai pribatua zela. PPri ez zioten ezer esan, zertarako?\nLana egiterako orduan erraztasun hauek izan zituztela, besteak beste, inork ez zuelako uste helburua lortuko zutela. Gero, fundazioa sortutakoan bai egon direla sesioak, baina eramangarriagoak dira helburua lortuta.\nPartal kazetaria da eta atari horren fundatzailea. OJDk dio 250.000 irakurle dituztela eta EGMk herrialdeko 6. egunkari jarraituena dela.\nHorretan funtsezkoa da Vilaweb-ek produktu ttikiekin duen harreman ona: "ez dago Kataluniako internet-en Midas erregerik".\nHamaika urteko kazetaritza proiektua da, prentsa tradizionalarekin deseroso, ez oso pozik, zeudelako. Komunikabide alternatiboa da, baina baita masiboa ere. Garai bateko Liberation periodiko frantsesaren espiritua aldarrikatu nahi zuen, ez oraingoa. "Ezkerreko periodikoa gara, baina eskubiko irakurleak izatea poztekoa da. Lider papera nahi dugu".\nHau da, ez dute Letiziaren haurdunaldiaren berri eman haien medioan, Danimarkako edozein printzesaren haurdunaldiaren berri ematen ez duten bezala.\nKonfidentzialen moda horren kontra daude: kalitatezko kazetaritza nahi dugu.\nAtea zabalik dago edonorentzat: parte hartzeko gonbita da, komunitatea(k) sortzeko gonbita.\nKazetariaren profila eta papera aldarrikatzeko proiektua da. Periodiko bat besterik ez gara, baina berrikuntzarako joera eta ahalmena baloratzen dugu: aukerak bilatu behar dira, ero moduan, gainera. Adibidez, otsailean, internet bidezko telebista abiatu dute. Eduki horiek eMulen, iTunes-en, youtube-n jartzen dituzte ere. Ez dakite zer egiten ari diren, baina frogak egiten ari dira, ea zer atera daitekeen ikusteko.\nKonponbidea baino, koponbidea dugu.\nInteresgarria zure hausnarketa.\nGauza bat: bi liga horietan (konplexurik gabekoak eta besteena) badago play-off edo antzekorik?\nIzan ere, nik konplexurik gabeko herrien liga horretan jokatu nahi dut eta.\nBatzuetan kontrakoa emoten dau, Aste Nagusia bezalakoak garela pentsetan dogulako batzuetan, bakarrak munduan alegia. Eta egia esan, bagara. Ez beste inor baino hobeak edo txarragoak, desbardinak baizik (hizkuntza desbardina deukogu, ezin uka).\nBaina kolektiboki apur bat maniako-depresiboak garenez, batean goi-goian gagoz eta hurrengoan lurpean gabilz, konplexu guztiek jota.\nBadagoz konplexurik gabeko herriak, eta hor dagoz sartuta bete-betean ingelesak, espainiarrak, kataluniarrak eta frantsesak.\nBeste multzo batean gagoz geu euskaldunok, galiziarrekin, bretoiekin, galesekin eta beste hainbat hizkuntza gitxien komunitate batzuekin batera.\nBadeukogu konponbiderik? Heriotzak izan ezik danak badeuko, ezta?\nArtikulu mamitsua benetan. Beste ohartxo bat Mikel: zuzenketan WWW jarri duzu bai, baina "World Wide Web" jarri beharrean "World Web Wibe" eskapatu zaizu.\nZuzenduta, Julen. Eskerrik asko.\nEuskaldun guztion auto-estima ez da bardina noski, eta norberarengan alda daiteke aldartearen arabera, eguraldiaren arabera eta abarren arabera egun batetik bestera (ikus Alferrik izendun gaurko editoriala).\nBatzuk euren burua ez dabe larregi estimatzen, Vicent Partalek esan legez, eta jaitsierako play-offa jokatu eta galdu ondoren euskaldun ohiak dira, gaurko erdaldun barri eta aktiboak. Euskaldun gehienak holakoak direla esango nuke. Zeozer gelditzen jakie normalean, zera folkloriko hori, umeei eta etxeko animaliei euskarazko berbak zuzentzean, agurrak edo berba solte bat edo beste helduei esatean, "euskararen alde" zeozer sinatu... eta ezer gitxi gehiago. Bestela, DV/Correo... (Noticias, Deia, Gara) irakurten dabe, Tele5 ikusi, ez dabe sekula santan euskarazko libururik irakurri izan, ez euskal antzezlanik ikusi. "Aupa Etxebeste" edo "Kutsidazu bidea..." pelikula korearrak baino exotikoagoak gertatuko jakiez. Erdaldunbarri edo euskalduntxar hauek gaztelerazko ligan jokatzen dabe gustura, jaitsierako play-offetan lehiatu ondoren. Eurei esker euren seme-alabek ilobekin gauza bera egingo dabe: ikastolara eroan, 7-8 urte arte euskaraz egin eta hortik aurrera...\nBeste batzuk euskaldun aktiboak eta biziak dira, baina ez osoak. Euskarazko merkatua nekez dastatzen dabe, ETB-1eko pilota partidak, bertso emonaldiak edo euskal dantza ikuskizunak ez badira. Batua urrundik ikusten dabe, ilobek zuzentzen deutsie euren euskara, baina eurei zein helduei egiten deutsie euren "euskara txar" horretan. Geure aitite-amamak dira, azken "indioak", baserritarrak, artzainak, arrantzaleak,... Gustura bizi dira dagozan mailan, ez dabe igoerako edo jaitsierako play-offik jokatu nahi. Eurei esker, baina, garena gara neurri handi batean. Eurek bai motibau egin gaituzte kasu askotan (neurean behintzat).\nBeste batzuk joaten dira "Euskal Herria 2.0" moduko mobidetara eta euskaraz kontsumitzen dabe, Partal jaunak esandakoa ezin jakie aplikatu eurei. Euren burua maite dabe euskaldun moduan, jolastu nahi dabe hizkuntzagaz, esperimentadu, zuku guztia atara, konplexu eta nagi guztiak atara, modernotasunaren tren guztiak hartu, igoerako play-offak jokatu. Erdi "indioak" erdi kalekumeak gara. Zenbat gara?\nOso kronika onak berriz ere, Mikel, eskerrik asko. Ohartxo bi bakarrik: Tim Berners-Lee da eta ez Tim Bernersley, eta ez da lehen web gunearen sortzailea soilik, World Wide Web-aren asmatzailea baizik. Ikusi Wikipedia-n berari buruzko artikulua .\nEskerrik asko, Igor. Google-i galdetu nion ea nor zen Tim Bernersley eta ez zuen tipo horri buruzko datu esanguratsurik (lotura bakarra). Harritu nintzen, baina, egia aitortzeko, ez nekien bera zenik WWWaren asmatzailea.


2020-07-21 - Lea-Artibai eta Mutrikuko Hitza : Lea-Artibai eta Mutrikuko Hitza\nTaberna bat itxi dute Mutrikun, zerbitzari batek positibo eman eta gero\nJose Maria Altzibar kalean dagoen Cristina tabernako zerbitzari batek eman du positibo. "Osakidetzarekin kontaktuan jarri dira eta protokoloa martxan jarrita dago", esan du Mutrikuko Udalak.\nMalenak ez direnez ospatuko, Mutrikura ez joateko deia egin dute\nAgintariek jairik ez dela egingo berretsi dute. Hori dela eta, erabakia errespetatzeko, eta herritarrei zein kanpotarrei Malenak ospatzera ez etortzeko eskatu diete.\nPlazabarripearen berriztapena herriko eragileen esku uztea eskatu diote Markina-Xemeingo Udalari\nUdalak mural berria egiteko asmoaren aurrean euren iritzia plazaratu dute herriko lau eragilek.


Robotekin jolastu eta etxebizitza adimenduna diseinatu: gaztetxoentzako teknologia tailerrak Ermuan\n2019.06.26-(e)n argitaratua Noticias-(e)n kategorian\nTeknologiarekin eta STEAM gaitasunekin -zientzia, teknologia, ingeniaritza, arteak eta matematikak- lotutako tailer eta programa ezberdinak antolatu ditu Ermuko Udaleko Toki-Garapen Alorrak. Ekimen guztiak 2005 eta 2009 urteen artean jaiotako neska-mutil ermuarrei zuzenduta daude, eta irailean hasiko dira.\nTailerrak euskaraz emango dira irailaren 2tik 6ra bitartean, Izarra Centre eraikinean. Tailerrean landutako proiektuak Debabarrenan irailaren 28an egingo den eskualdeko azokara eramango dira.\nBestalde, egun berdinetan, Mugarik gabe! Guztiontzako etxeen diseinua tailerra eskainiko du Elhuyarrek. Behar bereziak dituzten pertsonentzako etxe funtzionalak ardatz gisa hartuta, gazteek hainbat erronka gainditu beharko dituzte. Horretarako, modu ludiko batean STEAM gaietan trebatuko dira. Irudimena, eskulana, hausnarketa, talde-lana eta dibertsioa izango dira gako nagusiak. Izen-emate orria hemen bete daiteke.\nIraileko tailerrez gain, urrian Ermuko Bizilabe ekimen teknologikoa hasiko da. Gaztetxoentzako eskolaz gaindiko programa izango da, ikasturte osora luzatuko dena. Bizilaben, parte-hartzaileek nahi duten proiektu teknologikoa eraikitzeko aukera izango dute, arloko aditu eta profesionalen laguntzarekin.\nPrograma 2019ko urriaren 3an hasiko da, eta ostegunero burutuko da bi txandatan:\n11 eta 12 urtekoak: 17:00etatik 18:30era\n13 eta 14 urtekoak: 18:30etik 20:00etara\nIzena emateko epea irailaren 16an amaituko da, eta eskabide-orria hemen bete daiteke.\n'STEM profesionalak gazteak...\nRobotekin jolastu eta etxebizitza adimenduna...\nAbian da BIZILABE, Elgoibarko gazteen artean...\nJon Abril Olaetxea izango da Elhuyarreko...\n2018, urte emankorra\nLege-oharra | Cookie-politika


Datozen Ekitaldiak › Gazteria\nEuria eginez gero, Koldo Mitxelena ikastetxeko aterpean egingo da ikuskizuna 50m2-ko inperioa, burutik jota dagoen erregea eta trobalari bitxia. Lurralde txiki honetan xelebrekeria da jaun eta jabe. Tronpetak entzun eta banderak astintzen dira. Ospakizuna has dadila! Fisikoki edo sinbolikoki, guztiok gonbidatuta gaude desfile, borroka edota torneoan parte hartzera. Fantasia bihurtu beharko da erregeak nahi duen oro . Babo Royal jolasa da, hierarkiak trukatzen dira, egunerokotasunak harritzen du, eta normala eta zentzuduna izatea debekatuta daude.\nuztaila 25 / 17:30 - 18:30\nGazteria Haurrak Zinea\nEuria egingo balu: Koldo Mitxelena ikastetxeko patioa\nuztaila 27 / 22:00\nEuria egingo balu: Koldo Mitxelena ikastetxeko patioan\nabuztua 10 / 22:00\nOzZinema Summer: Jumanji. Bienvenidos a la jungla.\nEuria egingo balu: Koldo Mitxelena ikastetxeko patioan.\nabuztua 24 / 22:00\n“THE WOLVES” zuzeneko musikadun (bateriarekin) kale antzerki ibiltaria da. Bertan, kalez-kale Funky erritmoarekin dabiltz Wall Streeteko 4 broker (zangaluzeak) eta ez-ohiko lan jardunaldia gauzatuko dute. Ezinbestekoak dira kaleak eta plazak arkitektura eszeniko gisa erabiltzea, horietatik lagunduko baitituzte ikusleek “otso” xelebreen laukotea. “THE WOLVES”ek kalea kontsumoaren, boterearen, famaren eta estatusaren oihana bilakatzen dute bateriaren erritmoko ekintzak, koreografia mugimendu eta zangaluzeen trebeziari esker. Kalea ekintza-gune aldarikatzen du LA FAMek The Wolves proposamenaren bitartez, ikuslea, otsoen ikonografi animala baliatuz, haien harrapakin gogokoena bilakatuz.\niraila 7 / 18:00\nZenbat istorio geratzen dira marrazkilari, idazle eta poetek paperontzira botatzen dituzten paperetan gatibu? Istorio tolestuak, apurtuak, zimurtuak… Paperezko istorioak… Utziko al diegu kanpora ateratzen? Istorio horiek lo geratzen dira norbait haiek askatzera etortzeko zain. Batzuetan lortzen dute ihes egitea, eta hegan alde egiten dute, beraientzat lekua daukan bururen baten bila. Papera bezain elementu sinple batetik sortzen diren istorioak aurkitzeko ideiatik abiatuta, ikuskizun horrek dantzaren, bideoen, magiaren eta umorearen bidez kontatzen digu amaitu gabeko bi pertsonaien istorioa. Akastunak dira, baina lortu…\nurria 26 / 18:00


Independentziaren aldeko boza piztu du liberalen beherakadak - GARA\nIndependentziaren aldeko boza piztu du liberalen beherakadak\nHauteskunde garai da da Quebecen. Gaur egingo diren bozketek herriaren norabidea alda dezakete. Azken hamar urteotan liberalek agindu badute ere, galdeketek beherakada gogorra iragartzen diete, independentisten mesedetan. Datuen arabera, Quebectarren Alderdiak bozen %33 lortuko lituzke, independentziaren aldeko erreferendumaren auzia mahaigaineratuz. Hala ere, boza nori eman argitu ez dutenen kopurua handia da, eta azken unera arte itxaron beharko da.\nQuebeceko herritarrentzat egun garrantzitsua izango da gaurkoa. Hauteskunde eguna da eta galdeketek lehen hiru indarrak tarte gutxiren aldearekin kokatzen dituzte. Alderdi nagusiek, «egonkortasunaren», «Quebec berpiztearen» eta «independentziaren» arteko aukeraketa planteatu diete hautesleei.\nGaldeketek, Pauline Marois, Quebectarren Alderdiko hautagaia, kokatzen dute garaile gisa, bozen %33rekin. Inkestetako emaitza berretsiko balitz, nahikoa izango lukete independentistek gutxiengo gobernua osatzeko. Izan ere, itzulera bakarrera diren hauteskundeetan gehiengo osoa lortzea ia-ia ezinezkotzat jo daiteke. Hautesleen %76k ziurtzat jotzen dute gutxiengo gobernua izango dela.\nHala ere, Leger Marketing enpresako zuzendaria den Jean-Marc Legerrek gogora ekarri duenez, «gehiengo osoa lortzeko nahikoa da botoen %34 lortzea, hori da zenbaki magikoa». Eta independentistak ez daude inolaz ere urrun.\nBigarren lekua, agintean den Alderdi Liberala azken asteotan atzean utzi ostean, Quebecen Etorkizunerako Koalizioa alderdi berriarentzat eta bere hautagai François Legaultentzat izango litzateke, bozen %28rekin.\nHirugarren postuan, egungo lehen ministroa aurkitzen da galdeketen arabera, bozen %27rekin; hala, Jean Chearest liberala, bederatzi urte agintean egon ondoren, bere aginte makila galtzeko zorian da.\nChearest liberalaren beherakada, azken asteotan nabarmendu dena, hezkuntzaren aurka aurrera eramandako neurrien -eta ondorengo protesten- eta ustezko ustelkeria kasuen ondorio dela diote adituek, baita bederatzi urteko agintaldiak sortutako nekearen ondorio ere.\nQuebectarren Alderdiak hezkuntzako tasen igoera bertan behera utziko duela iragarri du.\nMarois hautagaiaren arrakasta xumea, aldiz, Charesten porrotak eragindakoa izan da. Azken horren aurkako jarrerek Maroisen aldeko grina piztu dute. Horrez gain, ikasle protestekin adeitasunez jokatu izanak, ikasleei eskainitako babesak eta lehen ministro izateko aurkezten den lehen emakumea izateak, gazteriaren eta emakumeen begikotasuna ekarri diote. Gazteriak, ordea, ez du bozkatzeko ohitura handirik Quebecen, nahiz eta aurtengo hauteskundeetan gazteen parte hartze tasak gora egin dezakeen.\nKoalizio berriaren arrakasta harrigarria, aldiz, jendarteak duen nekearen ondorio izan liteke. Liberalen eta independentisten arteko lehia ezaguna da jada, bien arteko aurrez aurrekoak bizi izan dituzte urteetan zehar Quebeceko herritarrek, eta lehia horrek nekea eta betikotasun ideia sortu ditu herritarren zati handi batean, zeharka Legaulten alderdia indartuz.\nQuebectarren Alderdiko hautagaiak, anbiguotasunaren baitan mantendu du boterea bereganatuz gero independentziaren aldeko erreferenduma antolatuko lukeen ala ez. Alderdiak gobernua eskuratu duen bakoitzean planteatu izan du erreferenduma, eta beti galdu izan du.\nHori kontuan izanda, erreferendumaren auzia azken unerako utzi nahi izan du hautagaiak. Hauteskundeen atarian, ordea, erreferendumaren aldeko jarrera agertu du Maroisek, horrek, galdeketen arabera, bere alderdiak duen babesari eragin negatiborik sortu gabe.\nAldaketa horren oinarrian alderdiaren baitan dauden iritzi ezberdinak egon daitezke. Izan ere, hautesleen %15ek erreferendumaren aldeko jarrera erakutsiz gero «iniziatiba herrikoi» bat sinatuz, alderdiak erreferenduma antolatuko luke. Baina, erreferendumaren inguruko inkestek diotenez, independentziaren aldeko boza hiru herritarretik bakarrak emango luke, eta hirugarren porrot batek kostu handia suposa lezake alderdiarentzat.\nJada 1980an eta 1995ean planteatu izan ditu erreferendumak Quebectarren Alderdiak, eta, azken horretan garaipenetik oso-oso gertu ibili baziren ere, ez dute beharrezko babesik jaso. Horrela bada, Maroisek behin eta berriz ohartarazi du erreferenduma deitzeko asmoa baduela, baina, betiere, irabaziko duela ziur baldin badago.\nGainera, Quebecen Etorkizunerako Koalizioa da balizko aliantza baterako Moroisek gertuen duen alderdia, eta, erreferendumik ez duela defendatuko eta datozen hamar urteotan independentziaren aferari eutsi beharrean «Quebec biziberritzeaz» arduratuko dela ziurtatu du koalizio berriak. Bere garaian Quebectarren Alderdiko ministroa izan zen Legaultek mezu argi bidali du azken egunotan: «Quebec maite badugu ezin dugu zatitu. Ez dugu erreferendumik behar».\nDena dela, aliantzen eta hauen eraginaren berri izateko biharamunari itxaron behar zaio.\nJean Charest lehen ministro liberala Montreal hiritik 150 kilometrora kokatutako Sherbrooke bere barrutian hauteskundeak galtzeko zorian da. Horrela balitz, politika utzi beharko lukeela uste dute analistek.\nQuebecen Etorkizunerako Koalizioak izugarrizko babesa jaso du Kanada anglofonoaren aldetik. «Ez da batere harritzekoa», zehaztu du Marois independentisten buruak. Zatiketa beti izan da ona Otawarentzat.\nLa prensa anglófona carga contra un triunfo soberanista\nLa prensa anglófona de Canadá amenazaba con el caos en caso de que el Partido Quebeçois (PQ, independentista) de Pauline Marois confirme su victoria en las elecciones legislativas que tienen lugar hoy en el enclave francófono de Quebec.\n«Los electores de Quebec deberían preguntarse cuál de los tres partidos sería el más indicado para hacer avanzar sus intereses económicos a largo plazo y cuál, por contra, tendría tendencia a enfrascarles en cuestiones políticas identitarias», señalaba en su editorial el diario «Globe and Mail».\nEl importante diario de Toronto insistía en que Quebec tendría la mayor deuda pública de las actuales demarcaciones provinciales canadienses y añadía tajante que el conflicto estudiantil de la pasada primavera revelaría la negativa de los quebeçois a aceptar el costo real de los servicios públicos.\n«Si la provincia (sic) no hace reales esfuerzos para innovar en todas las áreas, seguirá perdiendo peso comparativo. El 4 de setiembre (por hoy) los electores deben reconocer que el actual statu quo no es una opción viable», concluye el editorial del diario anglófono. «Para los electores quebeçois, la CAQ (Coalición Futuro Quebec, centro derecha) es la mejor elección», se decanta por su parte el «National Post». Este diario sostiene tajante que la jefa de filas del PQ, Pauline Marois, «va a destruir Canadá» y arguye para ello la presunta falta de carisma de la que podría convertirse en la primera mujer de la historia en dirigir el enclave francófono.\n«Entre los tres principales dirigentes (el líder de la CAQ, François Legault, es el más apto para dirigir Quebec y hacer crecer su economía y modernizar su sociedad en el seno de un Canadá unido», remarca el editorial del «National Post», que insiste en denunciar las políticas «retrógradas» del PQ.\nEl «Toronto Star», que reconoce al menos que «la decisión corresponde a los quebeçois», advierte de que una victoria independentista obligaría al primer ministro canadiense, Stephen Harper, a actuar en coordinación con el líder de la oposición en Otawa, Thomas Mulcair, para defender la idea de mantener el Estado central frente a Quebec.


Koldo Almandoz Plagan dokumental laburreko zuzendariari elkarrizketa | Zinemaldia | EiTB\nKoldo Almandoz Plagan dokumental laburreko zuzendariari elkarrizketa\nKoldo Almandoz: ''Plagan' filmean, arrazoia emozioen gainetik dago'\nDonostiar zinemagileak 'Plágan' dokumental laburra erakutsi du Donostiako Zinemaldian, Zabaltegi-Tabakalera sailean eta berarekin hitz egin dugu.\n'Plagan': irudi harrapakarien izurritea Koldo Almandozek harrapatua\nPlaga edo izurria hori da Koldo Almandozen azken dokumental laburraren izenburua, hots, animalia edota landare populazioei kalte larriak eragiten dizkieten espezie bereko izaki bizidunen agerpen masibo eta bat-batekoa. Kaltegarria den zerbaiten ugaritasuna, alegia. Donostiar zinemagileak Plágan dokumental laburra erakutsi du Donostiako Zinemaldian, Zabaltegi-Tabakalera sailean, eta berarekin hitz egin dugu.\nZergatik aukeratu dituzu Islandiako paisaia lakarrak Plágan filmerako?\nBerez, paisaiek aukeratu ninduten ni; pelikula hau egiteko ideia bertan sortu zitzaidan. Ez nintzen film bat egiteko asmoz joan, baina kamera txiki bat eraman nuen...\nPlagan dokumental laburreko fotograma bat.\nFilmatzen ari zinela, argi zenuen nola antolatuko zenuen filma ala editatzeko orduan aukeratu duzu lana nola harilkatu?\nFilmatzen ari nintzela, kontzeptu bat nuen buruan: gizakia nolabaiteko birus edo izurri gisa irudikatzea. Hori iruditzen zitzaidan begi aurrean ikusten nuena. Hortik haratago, ez nuen muntaian zehazki pentsatu, baina Islandiako egonaldian soilik natur parke horietan filmatzeko hautua egin nuen. Ez nuen kamera beste inon atera.\nEritasun kutsakorra da izurria, definizioz. Nork kutsatzen du filmean iradokitzen duzun izurria? Nola babes gaitezke haren aurka?\nBerez, izurria fenomeno naturala da: izaki txikienetatik hasita, handienak ere izurri bihurtzeko gai dira.\nPelikulak erakusten duen izurria gizarte garaikideak sortu duen aisialdi ereduaren emaitza da, sistema kapitalistaren beste ondorioetako bat. Egun, teknologiari esker, erraza eta gero eta popularragoa da edozein tokitara bidaiatzea.\nSipo phantasma zure aurreko filmean musikak garrantzi handia zuen; Plágan honetan, ordea, ez duzu musikarik erabili. Zer dela eta?\nNik uste Sipo phantasmaren kasuan, sormeneko dokumental esperimentala izanik, musikak bazuela zentzua. Nolabait kontatzen zen istorioak eskatzen zuen musikak duen abstrakziorako gaitasun horren osagaia.\nPlágan, aldiz, behaketan oinarritutako dokumentala da. Kontatzen denak ez du behar ez musikarik ez abstrakziorik. Naturaren soinuek osatzen dute soinu banda.\nPlagan. Argazkia: Koldo Almandoz\nAurreko elkarrizketa batean, zinemagintzan emozioa gainbaloratuta dagoela esan zenidan. Plágan ikuslearen adimenari begira egindako lana dela esan daiteke?\nEz dut uste helburu nagusi batekin egin dudanik: istorioa parean jarri zitzaidan, eta nik egin dudan gauza bakarra izan da hori filmatzea eta, nolabait, kontzeptualizatzea.\nEta bai, sinesten dut oraindik emozioa gainbaloratua dagoela, orokorrean, sorkuntzan: hunkigarritasunaren bila eta pasio oinarrizkoak esnatzera bideratzen da gehienetan. Pláganekin, nik uste, adimen jolasa eta nolabaiteko gizarte autokritika islatu dugula. Arrazoia, pentsamendua, dago emozioen gainetik.\nZabaltegi-Tabakalera zinema molde berriak bilatzen dituen sailean sartu dute Plágan, Zinemaldian. Zure filmerako eremu egokia dela uste duzu?\nKontent nago sail honetan estreinatzeagatik. Nire ustez, pelikularako sail aproposena da Zinemaldiaren baitan. Egia da sailak orokorrean gauza asko eta oso ezberdinak biltzen dituela lehiaketa sail bat izateko, baina, bestalde, nolabaiteko anarkia horrek badu bere xarma, guztiak parekatzen gaituelako nolabait, txikiak garenok eta handiak.\nZinemaldiaren aurtengo programaziotik, zer lanek bereganatu dute zure arreta?\nBatez ere, Zabaltegi-Tabakalera saileko hainbat lan, Joseph Loseyren zikloa, Zuzendari Berriak, Sail Ofiziala... Beti izaten dut joera gero zinema aretoetan nekez estreinatuko diren lanak azpimarratzera.\nZeintzuek jasoko lukete Donostia saria zuk zuzendutako Zinemaldi batean?\nDonostia sarienak, Zinemaldiarentzat garrantzitsua dela jakinik eta ulertzen badut ere, atzeraka egin dit beti. Baina ematekotan hiru hauek: Leni Riefenstahli (sari postumoa), Uma Thurmani eta Rex zakurrari.\nEdizio dibertigarria izango litzateke.\nDonostiako Zinemaldia 2018


Naroa Furundarena Espainiako Txapelketa Absolutuan lehiatuko da Ourensen. – Ostadar SKT\nNaroak otsaila hasieran triple jauzian marka pertsonala egiteaz gain (12,29 m), gutxieneko marka lortu zuen Espainiako Txapelketa Absoluturako sailkatzeko, nahiz eta oraindik hori bere kategoria ez izan. Ondorioz, estatuko triple jauziko 12 hoberenekin lehiatuko da larunbat arratsaldean Ourensen.\nAurtengo denboraldian Naroak bere marka pertsonala metro erdian hobetu du eta entrenatzailearen ustez, oraindik hobetu dezake eta lehenengo 8en artean sartzeko handiak ditu.\nMartxoan berriz, Sabadellen bere kategoriko atletekin lehiatuko da.\nNaroa, disfrutatu esperientzia berri honekin. Ostadarretik animo eta zorte guztia opa dizugu. Eutsi||||


Osasuneko sailburuaren 2020ko ekainaren 18ko Aginduak –COVID-19ak eragindako osasun-krisialdiari aurre egiteko beharrezko prebentzio-neurriei buruzkoa, Normaltasun Berrirako Trantsiziorako Planaren 3. fasea gainditu eta gero– lehenbizikoz eman zuen gaueko aisialdiko establezimenduak irekitzeko baimena, edukieraren % 60rekin, dantza-pistarik gabe eta halakoen ordez mahaiak jarrita.\n1.– Laguntzen agindu honen xedea da oinarriak ezartzea EAEko gaueko aisialdiko establezimenduen titular diren norberaren konturako langileak edo autonomoak, mikroenpresak eta enpresa txiki eta ertainak babesteko eta zuzenean laguntza ekonomikoa emateko, guztia ere COVID-19aren hedapena geldiaraztera bideratuta hartutako neurrien inpaktua minimizatzeko eta jarduerari ahalik eta lasterren berrekitea ahalbidetzeko.\n2.– Xede horrekin bat etorriz, laguntza-lerro honen helburua da EAEko gaueko aisialdiko establezimenduen titular diren norberaren konturako langileen edo langile autonomoen, mikroenpresen eta enpresa txiki eta ertainen zuzeneko galera ekonomikoak apaltzea; izan ere, COVID-19aren pandemiak eragindako zailtasun-egoerak mugatu egin du haien guztien jarduna, COVID-19ak sortutako osasun-krisialdia kudeatzeko hartutako neurrien ondorioz.\n1.– Agindu honetan jasotako laguntzak eskuratu ahal izango dituzte beren konturako langileek edo langile autonomoek, ondasun-erkidegoek, sozietate zibilek, nortasun juridikorik gabeko unitate ekonomiko edo ondare banandu bat osatzen duten pertsona fisiko edo juridikoen elkarteek eta artikulu honetako 3. apartatuan zerrendatutako jardueren artean dauden EAEko gaueko aisialdiko establezimenduen titular diren mikroenpresek eta enpresa txiki eta ertainek, betiere Euskal Autonomia Erkidegoan badago haien egoitza fiskala eta soziala, bai eta lantokia ere, eta haren jarduerak inpakturik pairatu badu COVID-19ak eragindako osasun-krisialdia kudeatzeko alarma-egoera deklaratu izanaren ondotik hartutako neurriak direla eta.\n2.– Aurreko apartatuan adierazitako enpresek Batzordearen 2014ko ekainaren 17ko 651/2014 (EB) Erregelamenduaren I. eranskinean ezarritako eskakizunak bete beharko dituzte. Erregelamendu horren bidez egiaztatzen da laguntza-kategoria jakin batzuk bateragarriak direla barne-merkatuarekin, Tratatuaren 107. eta 108. artikuluak aplikatuta.\n3.– Ondorio horietarako, gaueko aisialdiko establezimendutzat hartzen dira Jendaurreko ikuskizunen eta jolas-jardueren legea garatzeko erregelamendua onartzen duen otsailaren 5eko 17/2019 Dekretuaren 32.2 artikuluko III. taldean sailkatutako pubak eta taberna bereziak eta IV. taldean sailkatutako dantzarako eta dibertsiorako establezimenduak, horien EJSN kodea edo EJZren epigrafea hurrengo apartatuan adierazitakoarekin bat badatoz eta ixteko ordutegiak honako hauek badira, betiere:\n– Pubak eta taberna bereziak.\n– Dantzarako eta dibertsiorako establezimenduak.\nIII. eta IV. taldeko kategorietakoa izatea eta ixteko ordutegia dagokion jarduteko eta/edo irekitzeko lizentziaren egiaztatuko dira, 2021eko urtarrilaren 1ean indarrean dagoena, dagokion udalak emana. Eskabidearekin batera aurkeztu beharko da, eta bertan adierazi beharko da establezimendua III. edo IV. taldeko kategoriei dagokiela, bai eta ixteko ordutegi baimendua ere, bat etorriz Jendaurreko ikuskizunen eta jolas jardueren legea garatzeko erregelamendua onartzen duen otsailaren 5eko 17/2019 Dekretuan aurreikusitakoarekin.\n4.– Artikulu honetan adierazitako erakundeek jaso ahal izango dituzte laguntzak, baldin eta deialdi honetan aurreikusitako eskakizunak betetzen badituzte eta euren jarduera honako tipologia honetan sartzen bada:\nJarraian adieraziko diren jardueretako bat garatzea, ostalaritzako I. atalaren eremuan (lehen egitura-maila) eta apirilaren 13ko 475/2007 Errege Dekretuak onartutako Ekonomia Jardueren Sailkapen Nazionalaren R taldearen eremuan –Jarduera artistikoak eta jolas- eta entretenimendu-jarduerak–:\n5.– Nolanahi ere, kanpoan geratuko dira sozietate publikoak eta zuzenbide publikoko erakundeak, edo beste erakunde batzuk, baldin eta administrazio publikoek edo haien mendeko erakundeek kapitalean edo gobernu-organoetan gehiengo partaidetza badute.\n6.– Pertsona edo erakunde eskatzaileak EJSN kodean sartuta egon beharko du, edo, bestela, Ekonomia Jardueren gaineko Zergan alta emanda, 2021eko urtarrilaren 1ean eta 2021eko ekainaren 1ean.\n7.– Ondasun-erkidegoen eta sozietate zibilen kasuan, bertan parte hartzen duten pertsona guztiak, fisiko zein juridiko pribatuak, pertsona onuraduntzat hartuko dira, eta guztiek bete beharko dituzte agindu honetan ezarritako eskakizunak eta baldintzak. Nolanahi ere, elkartearen ordezkari bat izendatu beharko da, eta horrek nahikoa ahalorde izango ditu, elkarteari onuradun gisa dagozkion betebeharrak betetzeko. Elkartea desegiten bada Dirulaguntzei buruzko azaroaren 17ko 38/2003 Lege Orokorraren 39. eta 65. artikuluetan aurreikusitako preskripzio-epea igaro baino lehen, emandako dirulaguntza itzuli beharko du.\n8.– Pertsona eta erakunde onuradunek eskakizun hauek bete beharko dituzte, 2021eko ekainaren 1ean:\na) Egoitza soziala eta fiskala EAEn egotea eta establezimendua ere bertan egotea.\nb) Agindu honen 3. artikuluko 3. eta 4. apartatuetan zerrendatutako jardueraren batean aritzea, eta jarduera horrek COVID-19ak eragindako krisi sanitarioa kudeatzeko hartutako neurrien ondorioak pairatu izana.\nc) Gaueko aisialdiko establezimendutzat hartzen den establezimendu baten titularra izatea gutxienez, agindu honetan xedatutakoaren arabera.\nd) Norberaren konturako langileen edo autonomoen kasuan, Langile Autonomoen Araubide Berezian alta emanda egotea, 2021eko ekainaren 1ean.\n9.– Aurreko apartatuan jasotako eskakizunei nahitaez eutsi beharko zaie, gutxienez, laguntza eskatzeko epea amaitu eta hurrengo egunetik aurrerako lau hilabeteetan. Era berean, erakunde onuradunak EJZn alta emanda egon beharko du, gutxienez aldi horretan.\n10.– Aurreko apartatuetan aurreikusitako baldintzez gainera, pertsona eta erakunde onuradunek eskakizun hauek bete beharko dituzte:\nc) Ez izatea dirulaguntza edo laguntza publikoak jasotzea eragozten dien zehapen penalik edo administrazio-zehapenik, ez eta horretarako ezgaitzen duen legezko debekurik ere (sexuagatiko bereizkeriagatik sortutakoak barne), Emakumeen eta Gizonen Berdintasunerako otsailaren 18ko 4/2005 Legeari edo Emakumeen eta Gizonen Berdintasun Eragingarrirako martxoaren 30eko 3/2007 Lege Organikoari jarraikiz.\nd) Ez egotea Dirulaguntzei buruzko azaroaren 17ko 38/2003 Lege Orokorraren 13. artikuluko 2. eta 3. apartatuetan aurreikusitako gainerako egoeren eraginpean, dirulaguntzen onuradun izateko eskakizunei dagokienez.\n11.– Turismo eta Merkataritza Sailburuordetzako Turismo eta Ostalaritza Zuzendaritzak automatikoki egiaztatuko du betetzen direla artikulu honetako 6., 7., 8. eta 9. zenbakietan ezarritako eskakizunak, datu-bitartekaritzarako plataformei edo horretarako gaitutako beste sistema elektroniko batzuei kontsulta eginez. Hala ere, pertsona edo erakunde eskatzaileak berariaz egin ahal izango dio aurka egiaztapen horri, eta, kasu horretan, aurreko zenbakietan identifikatutako egiaztagiriak aurkeztu beharko ditu.\n4. artikulua.– Laguntzaren zenbatekoa.\n2.– Pertsona edo erakunde onuradunari eman beharreko laguntzaren zenbatekoa ezartzeko, eskabideari dagokion establezimenduan 2021eko ekainaren 1ean alta-egoeran zeuden langileen kopurua hartuko da aintzakotzat, ondoren zehazten den moduan:\n– 10 langile baino gutxiago: 10.000 euroko laguntza.\n– 10 langile edo gehiago: 15.000 euroko laguntza.\n– 10 langile baino gutxiago: 15.000 euroko laguntza.\n– 10 langile edo gehiago: 35.000 euroko laguntza.\n5. artikulua.– Eskabideak, dokumentazioa eta horiek aurkezteko epea.\n1.– Eskabideak aurkezteko epea agindu hau Euskal Herriko Agintaritzaren Aldizkarian argitaratu eta hurrengo egunean hasiko da, goizeko bederatzietan, eta 15 egun baliodun geroago amaituko.\n2.– Eskabide bat aurkeztuko da enpresa bakoitzeko; nolanahi ere, enpresa batek hainbat lantoki izan ditzake laguntza hauek eskatzeko.\n3.– Erakunde eskatzaileek eskabidea eta xede horretarako aurreikusitako gainerako inprimakiak bete beharko dituzte; besteak beste, honako hauek:\n3.1.– Erantzukizunpeko adierazpena, alderdi hauei buruzkoa:\na) Eskatzaileari buruzko datuak, langile autonomoa, mikroenpresa, enpresa txikia edo ertaina, edo nortasun juridikorik gabeko taldea den zehaztuta; kasu horretan, kide bakoitzaren datu pertsonalak banakatu beharko dira. Datuen artean, berariaz zehaztu beharko dirulaguntza-eskabidearen xede den establezimenduaren edo establezimenduen kokapena eta izena, bai eta eskabidean aipatzen den establezimendua alta emanda dagoen jarduera ekonomikoen zergaren epigrafea ere.\nb) Erakunde onuradun izateko deialdi honetan ezarritako eskakizunak betetzea.\nc) Pertsona edo erakundea ez egotea Dirulaguntzei buruzko azaroaren 17ko 38/2003 Lege Orokorraren 13. artikuluko 2. eta 3. apartatuetan aurreikusitako gainerako egoeren eraginpean, dirulaguntzen onuradun izateko eskakizunei dagokienez.\nd) Mikroenpresatzat edo enpresa txiki edo ertaintzat hartzeko beharrezkoak diren baldintzak betetzea:\n1) Lana ematea 250 pertsonari baino gutxiagori, eta, aurreko ekitaldiko abenduaren 31n, gehienez ere 50 milioi euroko urteko negozio-bolumena edukitzea, edo, gehienez ere, 43 milioi euroko urteko balantze orokorra edukitzea.\ne) Langileei –autonomoak eta soldatapekoak– buruzko 2021eko ekainaren 1eko datuak, emakumezkoen eta gizonezkoen kopurua ez ezik, laguntzaren xede den establezimenduko edo lantokiko langile bakoitzaren Gizarte Segurantzako zenbakia ere adierazita.\nf) Diruz laguntzea xede duen lantokia edo establezimendua EAEn egotea, edo, hala badagokio, jarduera EAEn burutzea, eta 2021eko urtarrilaren 1ean martxan egotea.\ng) Ez izatea sozietate publiko bat edo zuzenbide publikoko erakunde bat, eta, erakunde horretan, administrazio publikoek edo haien mendeko erakundeek ez izatea gehiengo partaidetzarik haren kapitalean edo gobernu-organoetan.\nh) Ez izatea dirulaguntza edo laguntza publikoak jasotzea eragozten dion epai irmo bidezko zehapen administratibo edo penalik, ezta laguntzak jasotzeko gaitasuna kentzen dion legezko debekurik ere.\ni) Ez izatea inolako itzultze- edo zehatze-prozedurarik abian, ez Euskal Autonomia Erkidegoko Administrazio Orokorrak izaera berarekin emandako dirulaguntzen inguruan, ez haren erakunde autonomoek emandako dirulaguntzekin loturik.\nj) Ez izatea dirulaguntza eta laguntza publikoak jasotzeko debekurik, Emakumeen eta Gizonen Berdintasunerako otsailaren 18ko 4/2005 Legearen 24.2 artikuluak dioenari jarraikiz.\nk) Diruz laguntzeko eskatzen duen establezimendua agindu honetan gaueko aisialdiko establezimendutzat hartutakoen artean dago.\ne) apartatuan jasotakoa frogatzeko, «Kotizazio-kontuaren kodeari dagokion lan-bizitzaren txostena» aurkeztu beharko da, 2021eko ekainaren 1ean kontratatuta zeuden langileak egiaztatzeko.\nk) apartatuan jasotakoa egiaztatzeko, erakunde eskatzaileak dagokion udalaren jarduera- eta/edo irekiera-lizentzia aurkeztu beharko du (indarrean egon behar du 2021eko urtarrilaren 1ean). Bertan adierazi beharko da establezimendua III. edo IV. taldean sailkatuta dagoela eta baimendutako itxiera-ordua dagokiola, jendaurreko ikuskizunen eta jolas-jardueren Legea garatzeko Erregelamendua onartzen duen otsailaren 5eko 17/2019 Dekretuan aurreikusitakoaren arabera.\n3.2.– Eskatzaileak EAEn dituen establezimendu bakoitzarentzat izango dira aipaturiko laguntzak, publikoari irekitako zerbitzuen eskaintza arrunta badute eta enplegatuak badituzte haietan lanean. Lantoki bakoitzari atxikitako langile kopurua elementu erabakigarria izango da eman beharreko laguntza zenbatesterakoan.\n3.3.– Administrazioak laguntzak ordaindu ahal izateko, erakunde eskatzaileak Ekonomia eta Ogasun Saileko Kontrol Ekonomikoko Bulegoaren Hirugarrenen Erregistroan alta eman beharko du, edo bere banku-datuak aldatu. Aurrez aurre edo telematikoki egin ahal izango du hori, dagokionaren arabera, hemen zehazten diren argibideei jarraikiz: https://www.euskadi.eus/altaterceros\n4.– Agindu honetan jasotako eskabideak, errekerimenduak, jakinarazpenak eta gainerako kudeaketak elektronikoki egingo dira. Eskabidea eskuratzeko eta betetzeko, Euskal Autonomia Erkidegoko Administrazio Publikoaren egoitza elektronikora jo beharko da: http://www.euskadi.eus/servicios/1204401 Hirugarrenen altaren edo aldaketaren kasuan, artikulu honetako 3.3 lerrokadan agertzen den helbidea erabili beharko da.\n– Ordezkarien Erregistro Elektronikoa, Euskal Autonomia Erkidegoko Administrazio Publikoaren egoitza elektronikoan dagoena (https://www.euskadi.eus/ordezkariak/), edo\n– «Borondatezko legezko ordezkaritza egilesteko inprimaki normalizatua» (https://www.euskadi.eus/eusko-jaurlaritza/-/eskabidea/borondatezko-legezko-ordezkaritza-egilestea-inprimaki-normaldua/), behar bezala formalizatua; eskabidearekin batera aurkeztu beharko da. Pertsona juridikoek, gainera, erantsi beharko dute ordezkaritza-ahalordearen kopia, edo ahalorde-emailea erakunde ordezkaritza-emailearen legezko ordezkari gisa legitimatzen duen legezko zeinahi dokumentu.\n5.– Laguntza jasotzeko eskabidea nahi den hizkuntza ofizialean aurkeztu ahal izango da, eskatutako dokumentazioarekin batera. Era berean, laguntza-eskabidearen ondoriozko jarduketetan, eta prozedura osoan, erakunde eskatzaileak hautatu duen hizkuntza erabiliko da, Euskararen Erabilera Normalizatzeko azaroaren 24ko 10/1982 Oinarrizko Legean ezarritakoaren arabera.\n1.– Eskabidea ez bada osorik bete, edo harekin batera ez bada aurkeztu 3.3 artikuluan eta 5.3.1 artikuluan adierazitako nahitaezko dokumentazioa, erakunde eskatzaileari eskatuko zaio 10 egun balioduneko epean akatsa zuzentzeko edo nahitaezko agiriak aurkezteko, eta ohartaraziko zaio, hori egin ezean, eskabidean atzera egin duela ulertuko dela, eta, horretarako, dagokion ebazpena emango da, bat etorriz Administrazio Publikoen Administrazio Prozedura Erkidearen Legearen 68. artikuluan xedatutakoarekin.\n2.– Jakinarazpenak elektronikoki egingo dira.\n3.– Jakinarazpen-sistemak aukera emango du egiaztatzeko noiz eta zein ordutan jarri den eskuragarri jakinarazitako egintzaren edukia. Eskuragarri jarri dela frogatuta dagoenean eta edukia ikusi gabe hamar egun natural igarotzen direnean, jakinarazpena ukatu dela ondorioztatu, eta izapidea egindakotzat joko da. Beraz, prozedurak aurrera egingo du, ofizioz edo hartzaileak eskatuta jakinarazpena ikustea teknikoki edo materialki ezinezkoa izan dela egiaztatu ezean.\n4.– Zuzenketak eta jakinarazpen elektronikoak egiteko, Euskal Autonomia Erkidegoko Administrazio Publikoaren egoitza elektronikoko «Nire karpeta» atalera jo beharko da: https://www.euskadi.eus/nirekarpeta\n8. artikulua.– Eskabideak aztertzea eta ebaluatzea.\n1.– Dirulaguntza-eskabideei erantzungo zaie, baldin eta zuzenketa eskatu behar ez bada, aurkezpenaren eguna eta ordua erreferentziatzat hartuta. Zuzenketa egin behar bada, eskabidea modu baliagarrian osatzeko behar den dokumentazioa aurkeztu den eguna eta ordua hartuko dira erreferentziatzat, eta, betiere, deialdirako kreditu erabilgarriaren mugara arte, eta erabilitako kredituaren arabera.\n2.– Onuradun izateko eskatzen diren baldintzak betetzen direla kontuan hartuta emango dira, eta ez da beharrezkoa izango eskabideen arteko alderaketarik egitea, ezta eskabideen arteko lehentasun-hurrenkera ezartzea ere.\n3.– 2. artikuluan ezarritako aurrekontu-zuzkidura agortzen bada, utzi egingo zaio laguntza berriak emateari, eta ebazteke dauden eskabideak ezetsi egingo dira. Hori horrela, ebazpena eman duen organoak kreditua agortu dela jakinaraziko du, Euskal Herriko Agintaritzaren Aldizkarian argitaratuko den ebazpen baten bidez.\n4.– Turismo eta Ostalaritza Zuzendaritzako langileei dagokie aurkeztutako eskabideak aztertu eta ebaluatzea. Eskabide horiek egoki ulertu eta ebaluatzeko, beharrezkotzat jotzen duten dokumentazio eta/edo informazio osagarria eskatu ahal izango dute edozein unetan.\n9. artikulua.– Dirulaguntza ebaztea eta ordaintzea.\n1.– Turismo eta Ostalaritzako zuzendariak gehienez ere sei hilabeteko epean ebatziko ditu eskabideak bata bestearen jarraian, eskabidea osorik formalizatzen den unea kontuan hartuta, eskabidea osorik aurkezteko epea amaitu eta hurrengo egunetik aurrera, eta arrazoietan oinarritutako ebazpena emango du aurkeztutako dirulaguntza-eskabide bakoitzari dagokionez.\n2.– Ebazpenak banan-banan jakinaraziko dira, gehienez ere sei hilabeteko epean, eskabidea osorik formalizatzen denetik aurrera, eta argitaratu eta hurrengo egunetik aurrera izango ditu jakinarazpen-ondorioak; hargatik eragotzi gabe diruz lagundutako eskabideen zerrenda Euskal Herriko Agintaritzaren Aldizkarian argitaratzea.\n3.– Turismo eta Merkataritza Sailburuordetzako Turismo eta Ostalaritza Zuzendaritzak jakinarazpenaren argitalpenaren abisuak bidali ahal izango dizkie interesdunei, SMS edo posta elektroniko bidez, eskabide-inprimakian adierazitako telefono mugikorreko zenbakietara eta posta elektronikoko kontuetara. Abisu horiek ez dute, inola ere, jakinarazpen-ondorerik izango, eta abisu hori egin ez izanak ez du eragotziko jakinarazpena guztiz baliozkotzat jotzea.\n4.– Ebazpen horrek ez du administrazio-bidea amaituko, eta, haren aurka, gora jotzeko errekurtsoa aurkeztu ahal izango zaio Turismo eta Merkataritzako sailburuordeari, hilabeteko epean, urriaren 1eko 39/2015 Legearen 122. artikuluan xedatutakoaren arabera.\na) Jardueran alta emanda egotea, eta 3.3 artikuluan adierazitako kolektibo onuradunetako baten barruan egotea, gutxienez lau hilabetez, eskabideak aurkezteko epea amaitu eta hurrengo egunetik aurrera.\nb) Finantzatutako jardueran gutxienez lau hilabetez aritzea jarraian, eskabideak aurkezteko epea amaitu eta hurrengo egunetik aurrera.\nc) Emandako dirulaguntza onartzea. Alde horretatik, onuradunari laguntza eman zaiola jakinarazi eta hamar egun naturaleko epean onuradunak ez badio uko egiten dirulaguntzari berariaz eta idatziz, ulertuko da onartu egin duela.\nd) Kontrol Ekonomikoko Bulegoari eta Herri Kontuen Euskal Epaitegiari, beren eginkizunetan dihardutela, deialdi honen kontura jasotako dirulaguntzei buruzko informazioa ematea.\ne) Emakumeen eta Gizonen Berdintasunerako otsailaren 18ko 4/2005 Legean eta Emakumeen eta Gizonen Berdintasun Eragingarrirako martxoaren 22ko 3/2007 Lege Organikoan xedatutakoa betetzea, eta bere gain hartzea 4/2005 Legeak Administrazioaren laguntzak kontratatzen, adosten edo jasotzen dituzten erakundeei ezartzen dizkien betebeharrak.\n11. artikulua.– Dirulaguntzaren baldintzak aldatzea.\n12. artikulua.– Bestelako laguntzekiko bateragarritasuna.\n1.– Agindu honen babespean lortutako laguntzak bateragarriak izango dira beste administrazio publiko batzuetatik eta/edo erakunde pribatuetatik jasotako beste edozein dirulaguntza, laguntza, diru-sarrera edo baliabiderekin.\n2.– Laguntzaren zenbatekoak, beste laguntza batzuk batuta, ezin izango du gainditu diruz lagundutako kontzeptuaren kostua. Zenbateko hori gaindituz gero, soberakinari dagokion kopururaino murriztuko da agindu honi jarraikiz emandako laguntza.\n3.– Estatuko laguntzen araudia betetzeari dagokionez, laguntza hau Estatuko Laguntza Neurrien Aldi Baterako Esparruarekin bat etorriz eratu da, egungo COVID-19 agerraldian ekonomia babesteko (DO C 91I de 20.3.2020, p. 1), Batzordearen C (2020) 2215 Jakinarazpenak, (2020.4.4ko DO C 112I, 1. orr.), C(2020) 3156 (2020.5.13ko DO C 164, 3. orr.), C(2020) 4509 (2020.7.2ko DO C 218, 3. orr.), C(2020) 7127 (2020.10.13ko DO C 340I, 1. orr.) eta C(2021) 564 (2021.2.1eko DO C 34, 6. orr.) jakinarazpenek aldatua; eta Europako Batzordeak apirilaren 2ko SA.56851 (2020/N) Erabakian onartutako enpresei eta autonomoei laguntzeko neurriei buruzko denbora-esparru nazionala (dirulaguntza zuzenak, itzul daitezkeen aurrerakinak, zerga-arloko abantailak, mailegu-bermeak eta interes-tasekin lotutako hobariak), COVID-19aren gaur egungo agerraldiaren testuinguruan ekonomia babesteko helburuarekin, baita hark erabaki hauetan onartutako ondorengo aldaketak ere: SA.57019 (2020/N), 2020ko apirilaren 24koa; SA.59196 (2020/N), 2020ko abenduaren 11koa, eta SA.59723 (2020/N), 2021eko otsailaren 19koa.\n13. artikulua.– Baldintzak egiaztatzea.\n1.– Enpresa onuraduna Euskal Autonomia Erkidegoko Ogasun Nagusiaren Antolarauei buruzko Legearen testu bateginaren 53. artikuluan edo Dirulaguntzei buruzko Legearen (azaroaren 17ko 38/2003 Legea) 37. artikuluan aurreikusitako egoeraren batean badago, Turismo eta Ostalaritzako zuzendariak, ez-betetzeari buruzko espedientea egin ondoren –non erakunde interesdunari entzungo zaion– adieraziko du, ebazpen bidez, erabat edo zati batean galdu duela dirulaguntza eskuratzeko eskubidea, eta, hala badagokio, aginduko du Euskal Autonomia Erkidegoko Diruzaintza Nagusiari itzul diezazkiola jasotako zenbatekoak, osorik edo zati batean, gauzapen-mailarekiko proportzioan, bai eta berandutze-interesak ere, hala baitiote Euskal Herriko Ogasun Nagusiaren Antolarauei buruzko Legearen testu bategina onartzen duen azaroaren 11ko 1/1997 Legegintzako Dekretuak eta abenduaren 17ko 698/1991 Dekretuak, eta, diru-itzulketa partzialari dagokionez, 38/2003 Legearen 37. artikuluan zehazten duenaren arabera. Zenbateko horiek diru-sarrera publikotzat joko dira, dagozkien legezko ondorioetarako. Zenbateko horiek diru-sarrera publikotzat joko dira, dagozkien legezko ondorioetarako.\n2.– Ez-betetzearen espediente hori http://www.euskadi.eus/nirekarpeta egoitza elektronikoaren bidez izapidetuko da, interesdunak legitimoki beste bat eskatu ezean.\n16. artikulua.– Dirulaguntzen arloan aplikatu beharreko araudia.\nLaguntzen programa honi dirulaguntzen arloko arau hauetan bildutako oinarrizko araubide juridikoa aplikatu behar zaio: Dirulaguntzei buruzko azaroaren 17ko 38/2003 Lege Orokorra eta hura garatzen duen Erregelamendua (uztailaren 21eko 887/2006 Errege Dekretuaren bidez onartua). Hori guztia, ezertan eragotzi gabe honako hauetan xedatutakoa: Euskadiko Ogasun Nagusiaren Antolarauei buruzko testu bateginaren VI. titulua eta VII. tituluko III. kapitulua –testu bategin hori azaroaren 11ko 1/1997 Legegintzako Dekretuak onartu zuen– eta abenduaren 17ko 698/1991 Dekretua, horrek arautu baitzuen Euskal Autonomia Erkidegoaren aurrekontu orokorren konturako dirulaguntzen bermeen eta itzulketen araubide orokorra, eta bertan ezarri baitziren horien kudeaketan parte hartzen duten erakunde laguntzaileen eskakizunak, araubidea eta betebeharrak.


aurki.com > Jarioa > Teknofiloak > Zero.Bat\nZero.Bat artikuluen jarioa\nErdi Lurra Orkoz josita\nErdi Lurra orkoz josita dago. Antza Boteredun Eraztun Bakarra Sauronen eskuetan jausi da. Nahiz eta Minas Tirith jausi, espero dugu eramaleak bere zeregina bete dezan eraztuna hautsiz. Apenas berri gehiagorik eman ahal dizkizuedan. Espero dugu azkar konpontzea. Barka eragozpenak. 2016/03/16 - 00:47:03\n2016/03/16 - 00:47:03\nBideojolasen munduan bi erabiltzaile multzo ezberdin daude. Alde batetik betidanik jolasten dutenek, eta joku luzeak, konplikatuak eta gidoi luzeekin gustatzen zaienak. Hauei ingelesez hardcore gamers esaten zaie. Bataz beste hogeitapiko urtetako gizonezkoak dira eta zenbait urte daramate bideojolasekin. Bestalde, multzo berri bat sortzen ari da casual gamers deritzona. Hauei gustatzen zaie aisialdi momentu baten, eta buruari atseden pixkat emateko, denboratxo bat ematea joku ez oso konplikatu batean, apenas gidoi barik eta guztiz intuitiboak. Mahai jolasetan bezala zortzi eta laurogei urteko pertsonak dira. Bigarren multzo honetan daudenentzat ez-jolas berriak sortzen ari dira, eta batzuk oso entretenigarriak, eta gainera onak osasunerako: English training (ingelesa hobetzeko), Brain Training (kalkulu mentala eta arreta hobetzeko), Sight training (gure begiak entrenatzeko hobeto ikus dezaten)... Baina ez pentsa dena training bezalako jokuak direla. Bestelakoak ere badaude: zirujau simuladoreak, sukaldari simuladoreak, txakur zaindariak... Ezjolasak esaten diet azken finean ez daukatelako gidoirik, ezta helburu zehatzik ere (oraingo hontan ez dago talde terrorista bat atzetik 4. guda mundiala sortu nahian). Argi daukat bigarren talde hontan egongo dela negoziorik handiena bideojolas industrian. Azken finean gero eta aisialdi gutxiago daukagu, eta gainera ondo pasatzeaz gain, burua ere zaintzen baduzu... Gogoratzen naiz nire amak esaten zidanean hainbeste jolastegatik ergela geratuko nintzela. Eta orain berak egunero-egunero egiten ditu bere Brain Training ariketak etxekolanak balira bezala 2016/03/16 - 00:47:03\nNahiz eta bideojolaszalea ez izan, begirazue hurrengo bidea... Harrituta nago bideo hau ikusi berri dudanean. Japonieraz dago, baina hemen ikusten da wii-arentzat aterako duten aldagailu berria. Gero esango didate Nintendo zalea naizela, baina hau da bideojolas berriztapena! Jolasteko baino balio ez duen makina da wii. 2016/03/16 - 00:47:03\nHara non, atzo heldu zitzaidan Djangoren liburua Amazon bidez eskatua. Ustez baino denbora gehiago eman du, baina tira, heldu da. Irekitzerakoan propaganda apur bat dator (adarra jotzea dirudit, baina tira), liburua eta beste poltxatxo bat nere mobil zaharra sartzeko. Ez, ez da funda edo antzerako zeozer, AEBetako militarrak etxera deitu dezaten mobil bilketa kanpainia bat egin dute. AEB is different... 2016/03/16 - 00:47:03\nNeurria yogur naturala osorik da. Ez gramotan. Osagaiak: - Jogurt natural edo limoizkoa (1) - irina (3 jogurt) - Azukrea (2 jogurt) - Olioa (jogurt 1) - Royal Legami sobre bat - 4 Arraultz Prestaketa: 1 - Hartu molde bat eta gurinaz untatu eskuarekin. Gurina ez da urtuta egon behar. 2 - Osagai guztiak nahastu batidorarekin eta bota nahasketa osoa bolean 3 - Labea aldez aurretik berotu 190 gradutan eta 50' minututan eginda egongo da 2016/03/16 - 00:47:03\nOsagaiak - 5 arraultz - Azukre kikara 1 - Irina kikara 1 - 3 esne kikara - 100gr. gurin Prestaketa 1 - Hartu molde bat eta gurinaz untatu eskuarekin. Gurina ez da urtuta egon behar. 2 - Osagai guztiak nahastu batidorarekin eta bota nahasketa osoa bolean 3 - Labea aldez aurretik berotu 190 gradutan. Sartu bola eta 50' minututan eginda egongo da. PD: Arroz tarta esaten zaio, baina arrozik ez dauka :-) 2016/03/16 - 00:47:03\nAtzo laborategiko bilera. Tamalgarria. Ikerketa mundu korporatiboan dena dira tresna pribatiboak. Lizentziak berrikuntzaren beste oztopo bat dira. Ezin hainbeste makina eduki, ezin nahi duzun beste kopia egin, lizentziak ezin aldatu ordenagailu batetik bestera, kutxa beltzak, soporterik ez, logik ez... Tamalgarriena, ikerketaren dirua gauza hauetan gastatzea. Hain erraza da dena software askean... Egia da enpresa handietarako software espezikoak ez edukitzea (edo behintzat ez hainbeste koloreekin), baina gustatuko litzaidake jakitea zenbat diru doan urtero lizentziak ordaintzera, eta zenbat urte beharko genukeen egoera horretara iristeko. Amorru bizian erabaki hauek nire eskutik kanpo daudelako... 2016/03/16 - 00:47:03\nMegakorp mundu osoa windows inbadituta dago. Osoa? Ez, badago erabiltzaile kopuru bat erasotzailearen aurka dabilela... Nahiz eta txantxan hasi, badago era bat, izenburua dionez, windows sare batean linux erabiltzeko, nahiz eta zure makinan ez egon. Aukera asko daude, birtualizazioari esker, baina, zein aukera daukagu gure makinan posiblea ez bada horrelakorik? Linuxen, sistema grafikoa bezero-zerbitzari bezala eginda dago. Eta posiblea da makina batek sistema osoa kudeatzea, eta beste batek eskaerak egitea. Berez, gure makina guztietan horrela da: bezeroa eta zerbitzaria makina berean daudela. Zerbitzaria eta bezeroa XDMCP protokoloari esker hitz egiten dute, berdin diola zein sistema eragilean dagoen alde bakoitzak. Ezaugarri honetaz baliatuta, eta Linux zerbitzaria dakarrenez, windowsentzat bezeroa instalatuz egon ahal gara gure windows zatarrean, baina makina linux baten aurka lan egin. Windowsentzat eraibili dudan bezeroa Xming du izena. 2016/03/16 - 00:47:03\nEz geunden hilda, lotan baino ez. Hasi nuen blog hau orain dela urte eta piku, baina urtebetez apenas ezer idatzi dudan. Ea gogoratze honekin natorren berriz sarera, eta sarri idazten duen euskal blogari bat bihurtzen banaiz. Niretzat baino ez bada ere, idaztea ondo etorriko zait. Hainbeste gauza pasa dira urtebetean. Ikusiko gara! 2016/03/16 - 00:47:03


Grazay - Wikipedia, entziklopedia askea.\nMarcillé-la-Ville, Aron, La Chapelle-au-Riboul, Hambers eta Jublains\n315 (%50.9) 300 (%48.5)\nGrazay Frantziako udalerria da, Mayenne departamenduan dagoena, Loirerria eskualdean. 2013an 589 biztanle zituen.\n2007an Grazay udalerrian erroldatutako biztanleak 589 ziren. Familiak 228 ziren, horien artean 60 pertsona bakarrekoak ziren (36 bakarrik bizi ziren gizonak eta 24 bakarrik bizi ziren emakumeak), 68 seme-alabarik gabeko familiak ziren, 92 seme-alabak dituzten bikoteak ziren eta 8 seme-alabak dituzten guraso-bakarreko familiak ziren.\n2007an 295 etxebizitza zeuden, 231 familiaren etxebizitza nagusia ziren, 30 bigarren erresidentzia ziren eta 34 hutsik zeuden. 292 etxeak ziren eta 1apartamentu bat zen. 231 etxebizitza nagusietatik 171 bere jabearen bizilekua ziren, 58 alokairuan okupaturik zeuden eta 2 doan lagata zeuden; 1ek gela bat zuen, 12 etxek bi zituzten, 36 etxek hiru zituzten, 59 etxek lau zituzten eta 123 etxek bost zituzten. 144 etxek euren parking plaza propioa zuten azpian. 89 etxetan ibilgailu bat zegoen eta 127 etxetan bat baino gehiago zituzten.\nGrazay udalerriko biztanleria-piramidea 2009an .\n2007an lan egiteko adina zuten pertsonak 355 ziren, horien artean 293 aktiboak ziren eta 62 inaktiboak ziren. 293 pertsona aktiboetatik 278 lanean zeuden (158 gizon eta 120 emakume) eta 15 langabezian zeuden (5 gizon eta 10 emakume). 62 pertsona inaktiboetatik 26 erretiraturik zeuden, 19 ikasten zeuden eta 17 "bestelako inaktibo" gisa sailkaturik zeuden.\n2009an Grazay udalerrian 232 unitate fiskal zeuden, 600 pertsonek osaturik. Pertsona bakoitzeko diru-sarrera fiskalaren mediana urteko 16.824,5 euro zen.\n2007an zeuden 14 komertzioetatik, 1 bestelako produktu industrialen fabrikazioko enpresa zen, 2 eraikuntza enpresak ziren, 2 ibilgailuen saltze eta konpontze enpresak ziren, 3 ostalaritza eta jatetxe enpresak ziren, 1 finantziazio enpresa zen, 3 zerbitzu enpresak ziren eta 2 «beste zerbitzu jarduera batzuk» multzoan sailkatutako enpresak ziren.\n2009an zeuden norbanakoentzako 6 zerbitzu publikoetatik, 1 ibilgailuen konpontzeko eta nekazaritza tresnetako lantokia zen, 1 igeltseroa, 1 argiketaria, 2 ile apaindegiak eta 1 jatetxe.\n2000. urtean Grazay udalerrian 46 nekazaritza-ustiategi zeuden, 1.560 hektarea erabiltzen.\nBNF: 15263902b (data)\nOrriaren azken aldaketa: 18 urria 2021, 11:11.


Aizarna.com :: Maiatzeko irudiak eta albisteak 2017.\nMaiatzeko irudiak eta albisteak 2017.\nLasaoko Markesak ibili zuen kotxearen aulkia.\nIristear dago Aizarnako pazko jai eguna eta argazkian ikusten den egitarauak garbi erakusten du egun pasa eder bat egiteko aukera dagoela Aizarnan.\nLasaoko Markesa eta bere senarra kotxe dotorearekin. Zenek hamaiketako garestiena egin apustu omen zuen markesak bere lagunekin. Markes honek arrautza eta xingarra mila pezetakoekin frijitu omen zituen. Seguru garestia irtengo zuela hamaiketako honek. Esaerak hala dio.\nAizarnako haurrak argazkian,txotxongiloak egiteko ikastarotik irten ondoren. Ikastaroa Iban Bergarak eman zuen. (Argazkia danbolin.eus)\nChicagoko Haymarket hirian sortu zen matxinadaren ondorioz,langileriak maiatzaren lehen eguna hartu zuen bere eskubideak errebindikatzeko eguna. Langileria 8 orduko lan eguna lortzeko egiten ari zen aldarrikapenean,gertatutako istripuak sortu zuen matxinada hau, bertan poliziak langileen elkarretaratzeak tiroz deuseztatu zuen eta hilik gertatu ziren langile batzuk. Geroztik maiatzaren lehen eguna langileriaren eguna ospatzen dugu. Gora Maiatzaren lehena.\nHasiera batean, argindarrez hornitzeko zegoen zutabea, burdinazko kable batekin lotuta zegoen Santa Engraziko ermitari. Orain ermitako eremutik kanpora lotuta jarri da zutabea eta argindarra hornitzeko kableak lur azpitik pasatu dira. Kontadorea ere ermitaren hormetan zegoen kokatuta eta nahiko desitxuratuta gainera, orain berria jarri eta zutabeari lotuta gelditu da. Ezin ukatu ermitaren estetika eta eremuak hobera egin duela.\nMaiatza edo Loraila deitzen diogu hilabete honi. Loraila esaten diogu eta jakina hil honetan ikuste dugu natura lorez beteta.Maiatzari, Amabirjinaren hila ere deitzen diote, gogoan dut Aizarnan lora sorta dotoreak eskaintzen Amabirjinari elizan kantu politak kantatuaz.\nZestoako Santakutz egunean diana jotzen ikusi ditut Idiakaitz taldeko txistulariak hirian daukaten gurutzearen aurrean eta berau egoki apainduta gainera,jendea alai esnatzeko izango da seguruenik. Aspalditik ospatzen dute egun hau Zestoan, Aizarnak jarritako izena duelako hiri honek eta pentsatzen dut Aizarna ere gogoan izango zutela txistulari hauek diana jotzerakoan. Gurutze honek Aizarnak jarri zuena ordezkatzen duelako alegia.\nAizarnako kaskoan dauden etxeak duten itxura ezagutzeko, hileroko argazkia dugu hau. Azkena egin ziren etxe berrien atzeko aldeak duen fatxada ikusten da balkoi edo terraza politekin.\nAmets elkarteko mendizaleak etorri dira Aizarna bailara ezagutzera. Zestoan autobusa utzi eta oinez egin dute bidea galtzada zaharretik. (Argazki gehiago artikuluen atalean)


Quim Torra, «'caretaker president'» - Mundua - Berria\nKatalunia. Torra presidente\nQuim Torra, «'caretaker president'»\nKataluniako presidente berriak Carles Puigdemonti bisita egin dio Berlinen, eta iragarri du kartzelan eta erbestean direnei karguak itzultzea duela lehentasun «lehengoratze gobernuak»\nCarles Puigdemont eta Quim Torra (bizkarrez), atzo Berlinen elkarrekin egindako agerraldian. HAYOUNG JEON / EFE\nPrentsaurrekoak kazetaririk grinatsuenaren bokazioa zapuztu dezaketen trantze gogaikarri amorratuak dira. Atzo Quim Torrak eta Carles Puigdemontek Berlinen egin zuten agerraldiak, ordea, ariketa entretenigarria proposatu zien berriemaileei: saiatzea asmatzen nor ote den Generalitateko presidentea. Bata, bestea, biak —bakoitza zein portzentajetan— edo bietatik inor ez.\nHorretarako, bikotearen hierarkia ikusezina detektatu beharra zegoen, protokoloa, protagonisten mintzaera —hitzez eta keinuz—, eta bakoitzak erantzun beharreko galderen zenbatekoa tentuz neurtuta. Ez zuen luzeegi jo ikerketak. Torrak etengabe bilatu zuen begiradarekin Puigdemont, hartzaile espliziturik ez zeramaten itaunei lehenbizi erantzuteko baimen bila. Kontrako bidean ez zen gertatu antzeko fenomenorik. Torrak sarri sorotsi zuen bere burua idatzizko oharrekin; totelka ere aritu zen batzuetan. Puigdemonten ahotsak, berriz, aretoa bete zuen, inprobisatzen ari zenean ere. Elkar «president» moduan agurtu bai, baina bizkor geratu zen argi bat bestea baino presidenteagoa dela —Puigdemont bi heren da presidente, gutxienez—. Berriemailearen pertzepzio subjektiboa Torrak berak berretsi zuen gainera.\nUharteetako futbolean, caretaker hitzarekin izendatzen da kaleratu berri duten edo gaixo dagoen entrenatzailearen hutsunea pare bat jardunaldirako betetzen duen klubeko teknikari esanekoa. Partidetara txandala jantzita azaldu ohi den tipo grisa izan ohi da, ordezkoa fitxatutakoan edo aulkiko maizterra sendatutakoan lehengo lan anonimoetara itzuliko dela barneratuta duena. Torrak Kataluniako «caretaker president» moduan, ingelesez, aurkeztu zuen bere burua atzo. Eta iragarri «lehengoratze gobernua» izango dela berea, benetako presidente legitimoa —Puigdemont— eta bere kontseilariak haien karguetara albait arinen itzul daitezen saiatuko dena.\nInbestitu bezain laster Puigdemontekin bildu gura zuela adierazi zuen Torrak, bere «leialtasun osoa eskaini» eta estradizio prozesuaren erdian dagoen kideari aholku eskatzeko. Erbesteratutako presidenteak konplizitatez erantzun zion: «Kataluniako Gobernua esku onetan geratu da. Torrak nire babes osoa izango du egoera zail honetan» Ondoren, hiru kartzeletan sakabanatuta dauden Generalitateko kontseilariei bisita egin nahi die. Eta berandu baino lehen, Mariano Rajoyrekin bilera egin nahi luke, «berak nahi duen orduan eta tokian, baldintzarik gabe», 155. artikulua desaktibatzea nahikoa izango ez dela ohartarazita. Espainiako presidenteak «Bai, noski» batekin erantzun zion Bulgariatik gonbitari, solasaldia «legearen barruan» dauden egitasmoei buruz jarduteko bada.\nPuigdemontek eta Torrak atzo jakin zuten Espainiako Gobernuak zer plangintza izan lezakeen datozen hilabeteetarako: 155. artikulua baliogabetu bai, baina Ogasun Ministerioaren bitartez Generalitatearen finantzak zelatatzen jarraitzea. «Onartezintzat» jo zuten aukera hori biek.\nNazioarteko berriemaileen arreta gehien bereganatu zuen afera izan zen Kataluniako Gobernuaren burujabetza ekonomikoa. Gobernu berriaren osaketaz —laster iragarri nahi du Torrak— edo herenegun iragarri zuen Europako Espazio Askeaz baino askoz gehiago galdetu zioten. Presidente berriak eta erbesteratuak berretsi zuten lehentasun berbera dutela: «funtsezkotzat» jo zuten biek Generalitatearen kontabilitatearen kontrola berreskuratzea.\nKazetari espainiar batek duela urte batzuk prentsan argitaratutako bere zutabeen afera freskatu nahi izan zion Torrari. Kargua onartzeko hitzaldian, hainbatek xenofobotzat jotako pasarteengatik barkamena eskatu zuen Generalitateko presidente berriak. Idatzitakoaz iritzia aldatu ote zuen galdetuta, gaiarekin inongo harremanik ez zuen Francesc Maciàri buruzko kontakizun bati ekin zion Torrak. Jakin nahi zuenetik urruntzeagatik kargu hartu ziotenean, agerraldia koordinatu zuen prentsa arduradunak beste berriemaile baten itaunari pasatu zion txanda, zorrotz.\nSeigarren astea du Puigdemontek Berlinen, eta lekukotu dira bai bera eta bai bere laguntzaileak hiriburuan. Ailegatu zenean, Kreuzberg auzoko kultur areto komunitario batera deitu behar izan zituen kazetariak, guztientzat tokirik gabe, alternatiba hobeen faltan. Atzo, Charlottenburg burgeseko lau izarreko hotel moderno bateko konferentzia gelan, aulki, entxufeak eta wifia eskaini zitzaizkien berriemaileei. Kartzelatik irten berritan eskaini prentsaurrekoan, «El nostre president!» deiadarrekin hartu zuten bere jarraitzaileek. Haietatik batzuk bertaratu ziren atzo ere, baina ez zituzten garrasiak errepikatu. Caretaker president-ari begiruneagatik, ziur aski.\nSanchezek 155.a aplikatzeko babes osoa eman dio Rajoyri


Euskal gizarteak jarrera etikoagoa al du? • ZUZEU\nEuskal gizartearen gehiengo zabalak, gero eta zabalagoak, uko egin dio aspaldidanik (betidanik) bortxakeria politikoari, askok independentzia edo burujabetza ere aldarrikatu izan duten arren. “Ez nire izenean”, esan du gizarteak modu batean ala bestean; alegia, ez duela bortxakeria onartzen, ezta eskubide politikoak lortzeko ere; bide demokratikoak baino ez. Zer gertatzen da, ordea, Espania aldean? Zein jarrera du hango gizarteak bere nazionalismoak sorturiko bortxakeriaren aurrean? Jarrera etikoagoa al du euskal gizarteak?\nApocalypse Now pelikulan, eldarnioen artean Kurtz koronelak miraz kontatzen zion Willard kapitainari nola heldu ziren amerikarrak herrixka batera, on beharrez, hango neska-mutil guztiak txertatzera, eta nola etorri ziren gero Vietcong-eko gerrillariak; orduan, amerikarrek egindakoa ikusi zutenean, haur guztiei besoa moztu zieten, hantxe jasoa baitzuten txertoa. Kurtzek vietnandarren disziplina miresten zuen. Amerikarrek ere horrela jokatuz gero, gerra egun gutxitan irabaziko zutela ziurtatzen zuen, baina kexu zen Washingtoneko politikariez eta, orokorrean, amerikar gizarteaz, zurikeriak bizi omen zituelako. Kurtzek pentsatzen zuen helburuak bitartekoak zuritzen dituela.\nKontaezinak dira ETAren kontra egindako manifestazioak, ETAk hildako pertsonen aldeko omenaldiak, ETAren bortxakeria salatzen zuten erreportajeak, artikuluak, adierazpenak, herri matxinadak… Franco hil zenetik, ia lau hamarkadatan. Kontaezinak dira Euskal Herritik atera gabe ere, euskal gizarteak egindakoak bakarrik kontuan hartuta, Espainia aldera begiratu gabe. ETAk jende asko hil duelako, noski; kalte fisiko eta moral handiak eragin ditu.\nEspania aldean, ordea, ez da inoiz ikusi Estatuak egindako edo eragindako hilketak salatzeko manifestaziorik, ez Franco hil zenetik, ia 400 badira ere. Eta hango prentsan horiek noizbait salatu badira, arerio politikoari kalte egiteko baino ez da izan. Horregatik, noski, gaur egun inor ez dago espetxean.\nTortura sistematikoa sitematikoki ukatzen dute Espaniako komunikabideek zein politikariek, eta kasu nabarmena denean garrantzia kentzen zaio salbuespena dela esanez. Baina inork ez du galdetzen zergatik onartzen duen atxilotu orok bere kontrako akusazioa. “Dena kantatu du”, esan zuen barne ministroak, non eta prentsaurreko batean. Igor Portuz esan zuen. Gero, torturatu zuten gurdia zibilak kondenatu zituztenean, kazetari batzuek Auzitegi Nazionalaren beharra aldarrikatu zuten suminduta, ziur baitzeuden bestelako emaitza lortuko zela kasua Donostian epaitu beharrean Madrilen epaitu izan balute. Noski, Espania aldean ez inoiz torturaren kontrako manifestaziorik ikusi.\nAuzitegi Nazionalean egindako epaiketa gehienen proba nagusia atxiloaldian egindako aitorpena da, toruraren salaketa gorahera, baina Espainiako epaileak, abokatuak, juristak, zuzenbide irakasleak mutu izan dira beti; areago, behin-behineko espetxealdiaren ondoren atxilotua errugabe jotzen dutenean, inor ez da asaldatzen.\nTabernan edo manifestazioan prosoen argazkiak erakustea delitua da; ezker abetzalekoa bazara, bilera politikoak egitea delitua da; ETAk su-etena eman dezan saiatzen bazara, delitua da (horrexegatik edo atxilotu zuten Otegi azken aldian, epailearen autoan irakur zitekeenez); hemezortzi urteko batek kutxazain edo edukiontziren bat erretzen badu, munduko herrialde gehienetan norbait hiltzeagatik adina urte emango du espetxean; norbait hiltzen badu, berriz, berrogei urte jaso ditu. Halere, kondena beteta norbait kalera ateratzen denean, espatuak hartzen ditu Espainiako bazterrak.\nEgin, Ardi Beltza edota Euskaldunen Egunkaria itxi zituztenean, Espania mutu geratu zen, ez bazuen txalotu. Inor ez zen manifestatu, noski. Euskaldunen Egunariaren kasuan baino ez zen kontrako ahotsik entzun, zazpi-zortzi urtera, baina nik oraindik dut gogoan nola egin zidan iseka El Paiseko kazetari batek Martxelo Otamendi espetxetik negarrez ateratzen ikusi zuelako. Grazia egin zion. Kazetari batek beste batez esan.\nAlderdiak ilegalizatzen dira, hauteskundeak manipulatzen dira (gogoratu Europako azken hausteskundeetan gertatutako)… Kutsaduraz hitz egiten dute… eta abar, eta abar. ETAren biolentzia bukatzeko aukera handiak daudenean, ezker abertzaleak biolentzia deitoratu duenean, mezurik odoltsuenak entzuten dira Espania aldetik, logika oro, neurri oro galduta.\nBietako bat aukeratzen du beti Espainiako giztarteak: edo isiltzen da, edo errepresioa txalotzen du. Kurtzek miraz hitz egingo luke.\nEuskal gizarteak jarrera etikoago al du?\nbortxakeria, Espainia, gaitzespen, gizartea\nMaitasunak beste izenik ez duenean...\n3 pentsamendu “Euskal gizarteak jarrera etikoagoa al du?”-ri buruz\nGari Garaialde 2011-04-28 11:41\nNik neuk dudatan jartzen dut “Euskal gizartearen gehiengo zabalak, gero eta zabalagoak, uko egin dio aspaldidanik (betidanik) bortxakeria politikoari” esaldia. Badakit askok eta askok hori aldarrikatu dutela, behin eta berriro; Datorren lekutik datorrela ere, biolentziari uko eginten diotela ohiukatu dute, baina nik ez dut sinesten. Gizarte hontan (bai eta herri hontan ere) gure aurkako biolentziari bakarrik egiten diogu uko.\nHau hola izan ez balitz, herri honek poliziaren funtzioa aspaldi jarria izango luke dudatan. Poliziaren funtzioa (ezein polizi indarrena) estatuaren egoera politikoa bortxaz bermatzea baita ( edo ez ahal da orden konstituzionala mantentzeagatik jendea jo eta kartzeleratzen duen estatuaren adarra?).\nHerri honi, bertako jendeari eta kristo guziari biolentziaren inguruko eztabaida sakona egitea falta zaigu eta bitartean beti besteen indarkeria bakarrik gaitzetsiko dugu.\nOraindik prentsan bueltaka dabil Obamak Nobel Saria jaso zuenean esan zuen esaldi hura, eta ni segur nago Obamak esandako hura kritikatzen duten gehienek gauza bera pentsatzen dutela.\nNi oraindik zain nago, indarkeria politikoa edo helburu politikoak lortzeko indarkeriaren erabilera gaitzesten dutenek, Francoren altxamenduaren aurka gerrara joan ziren gudariak gaitzetsi ditzaten, botoen bitartez eskuratutako Espainiar errepublika haren aurkako erasoei harmez erantzutea indarkeria politikoa baita.\nGari Garaialde 2011-05-02 13:15\nEzin du horren erraza izan!\nEz al da inor defendituko duenik berak indarkeria politiko oro gaitsesten duela?\nAitor Furundarena Usabiaga 2011-05-02 14:59\nNik ere horrela pentsatzen dut, Gari. “Euskal gizartearen gehiengo zabalak, gero eta zabalagoak, uko egin dio aspaldidanik (betidanik) bortxakeria politikoari” esaldia ez da egia, inola ere ez. Nik ez dut dudatan ere jartzen. Are gehiago, nire 41 urteetan (oroitzen dudan zatian) ez dut inoiz ezagutu gaur egungoa bezainbateko bortxakeria politikorik, eta itxura denez, gizartearen gehiengo zabalaren onespena du.\nBestalde, Gonzalo, esplika dezakezu zer adierazi nahi duzun “jarrera etikoagoa” idazten duzunean?


Xabier Arregi alkatea – EH Bildu Usurbil\nPertsona ez da soilik indibiduoa, dimentsio kolektiboa ere badu. Hain zuzen, konpromiso kolektibo eta politiko horrek ekarri nau hona, eta, oro har, oso positiboa izan da. Iruditzen zait botika honetatik denok probatu beharko genukeela .\nGeroa da oraina. Ez da bat, hiru hitz dira, baina ez da eslogan hutsa. Iruditzen zait ondo deskribatzen duela legealdi honetan\negin dugun lana eta lan horri emandako zentzua: egunez egun, unean unekoari erantzunez, etorkizuneko zutarriak sendotzen aritu gara.


Semaltek zergatik saihestu behar duzu "Ezabatu harpidetza" sakatu Spam karpetan\nEgunero nahigabeko eta gogaikarriak diren mezu asko lortzen ditugu, eta ezabatu edo iragazteak Ezabatu botoian klik eginez gero, ez da nahikoa. Jasotako mezu elektroniko batzuek susmagarrien estekak izan ditzakete laster. Aukerak direla eta, zaborrontzi ugari dituzu zure kreditu txartelaren xehetasunak, PayPal IDa, erabiltzaile izena, pasahitza, etxeko helbidea, kontaktu kopurua eta zure negozio helbidea. Halaber, zure sistemak malware eta birusekin kutsatzeko aukera ematen die. Jakina, ez da mezu elektroniko bat bidaltzen duen pertsona bakoitzak scammer edo hacker bat. Bidaltzailea pertsonalki ezagutzen baduzu eta fidagarria dela uste baduzu, zure posta elektronikoak modu seguruan ireki eta irakur ditzakezu aldizka.\nHemen, Max Bell-ek Semalt Bezeroaren Arrakastaren Arduradunak aipatu berri dituzun buletinak edo sustapen-mezuetatik harpidetzak kaltetu ditzakeen arrazoiak direla eta:\n1. Zure posta elektronikoa hackerara baieztatu duzu:\nJende gehienak ez daki harpidetza botoian klik egitean arriskutsua izan daitekeela posta elektronikoko helbideak aktibo eta baliozkoak diren hackerrak baieztatzen dituztelako. Esate baterako, bidaltzaile batek interneten malwarea zabaltzerakoan parte hartzen badu eta bere / bere esteka egin duzu akatsen arabera, zure IDa aktibatuta dagoela eta zure posta elektronikoak aldizka egiaztatzen dituzula jakingo du. Zati txarrena zaborrontzira bidalitako mezu asko jasoko dituzu..\n2. Interesgarri bat erakusten du eskaintza:\nHarpidetu harpidedun botoian klik egin ondoren, zaborrak jakin badakiela euren posta elektronikoak irakurri dituztela eta haien eskaintza interesa duela. Kasu horretan, eskaintza gehiago dituzten mezu gehiago eta gehiago bidaltzen jarraituko dute. Zure mezu elektronikoak irakurtzea eta euren eranskinak irekitzea beharrezkoa izango zaizu. Bestela, interneteko datu pribatuak zabalduko dituzu. Zer axola diezaiokezu zure dirua, eta atzerritarren printzesa izan nahi dute eta laguntza eskatu.\n3. Ezin duzu zure lagun eta familiako mezu elektronikoak jasotzen:\nHackers edo spammers zure helbide elektronikoak mugatzeko beren mezuak; Zure lagunei, bezeroei eta senideei mezu elektronikoak jasotzea ez da esan nahi. Hori dela eta, hiru aldiz pentsatu beharko zenuke harpidetza kendu botoian klik egin aurretik, aukera badituzu malwarea bidaliko dietelako, zure posta elektronikoaren IDa zure posta elektronikoak jasotzeko denbora guztian jaso eta emailak zure zirkulutik etorritakoak saihestuz .\nEsan iezadazue Kendu harpidetza botoian klik egitean iruzurrezkoak izan daitezkeela eta zure helbide elektronikoa ez dela zaborrontearen zerrendatik ezabatuko. Hala ere, urrats hauek jarraitu ditzakezu etorkizunean emailak ekiditeko saihesteko: Egiaztatu spammer-en helbide elektronikoa eta ez egin klik Harpidetza botoian klik egin mezu elektroniko bat zure Spam karpetan iritsi bada. Hartu neurriak berehala eta instalatu anti-malware programa. Interneten programa hori deskargatzea oso erraza da.


Tinta elektronikoa isuri da liburuen gainera | Revista\nLiburu elektronikoen irakurgailuak : Tinta elektronikoa isuri da liburuen gainera\nLiburu elektronikoa ordenagailu merke bat baino ez da, liburu fin eta txiki baten neurrikoa, baina haren pantaila ez da orain arte ezagutu ditugunak bezalakoa; “tinta elektronikoa” ageri da pantaila horietan, eta begiak ez dira nekatzen. Ordenagailuen LCD pantailek argia igortzen dute, eta bereizmen txikia ematen dute, irudiak etengabe ari direlako sortzen; berdin du bideo bat ikusten edo dokumentu bat irakurtzen ari bagara, beti ari da birsortzen, segundoan dozenaka aldiz. “Tinta elektronikoa” erakusten duten pantailak, berriz, hainbat eta hainbat bolaz osatuta daude; bola horiek kolore bat daukate alde bakoitzean, eta birak ematen dituzte, erakutsi nahi duten irudia ikus dezan irakurleak (estadio baten harmailetako mosaiko bat izango balitz bezala). Era horretan, irudia geldirik egoten da orria pasatu arte, eta begia apenas nekatzen den; bateria ere oso gutxi kontsumitzen du, beste orri bat erakusten duenean soilik gastatzen baitu, hau da, bolek bira ematen dutenean. Liburu elektronikoak asteetan funtziona dezake behin bateria kargatuta.


Doitasun handiko makinak - SPRI\nDoitasun handiko makinak\nArabako Zayer enpresak Berrikuntza saria jaso du azken Biurtekoan, milioi bat euro balio duen funtzio anitzeko makina sofistikatu bategatik\nArabako Zayer enpresa Berrikuntza saria jaso du azken Biurtekoan.\nZayer enpresak duela 61 urtetik ekoizten ditu neurri handiko makinak, sektoreak bizi duen erritmo eta kemen berdinarekin. Sektoreko erreferente kontrastatu bat dela argi geratu da Makina-erremintaren Biurtekoaren hogeita hamargarren edizioan. Barakaldoko BEC-en ospatutako azoka horretan, sektorearen Estatuko bilgune garrantzitsuenean, Zayer enpresa arabarra berriro protagonista bilakatu zen, makina-erreminta arloko Berrikuntza saria jaso zuelako fresaketa-torneaketako funtzio anitzeko bere mekanizazio-zentroarekin, puntako teknologiako tresna bat milioi bat euro inguru balio duena eta liluraturik utzi zituena epaimahaiko hamaika adituak.\nZayer enpresa 1957an hasi zen fresatzeko makina txikiak, artezteko makinak eta tornuak egiten, denak ere gero eta sofistikatuagoak, harik eta denborarekin nazioarteko marka ospetsu bihurtu den arte. Gaur egun 200 langile ditu Betoñoko industrialdeko bere kuartel generalean, eta munduko herrialde garrantzitsuenetara esportatzen ditu bere makinak. Zayer-eko zuzendari teknikoak, Luis Callejak, enpresaren gakoak azaltzen dizkigu.\nZer ikusi zuen epaimahaiak zuen makinan?\nHainbat alderdi baloratu zituen: %50, berrikuntza; %25, makinaren diseinu estetikoa; eta gainerakoa beste kontu batzuk, hala nola ergonomia, segurtasuna eta jasangarritasuna. Badirudi hortxe lortu genituela puntuazio onenak. Sari honek ikaragarri animatzen gaitu eta bultzada moral handia ematen digu aurrera jarraitzeko bide beretik.\nNola deskribatu daiteke ARION G izeneko zuen makina hori?\nTxirbil-harroketa bidez dabilen makina-erreminta bat da, mekanizazio sektorean ohikoak diren bi prozesu egiteko aukera ematen duena: fresaketa eta torneaketa. Bestela esanda, “bi batera” motako zerbitzu bat eskaintzen dugu, enpresei lehiarako funtsezko abantaila emango diena. Makina honekin lortzen dena da malgutasun gehiago izatea mekanizazio prozesuetan, produktibitatea handitzeko eta, batez ere, doitasuna bermatzeko pieza batean, posible izango delako makina berean aritzea lanean, hasieratik bukaeraraino, pieza makinatik kendu behar izan gabe, kentzen denean normalean handitu egiten baita desdoiketa arriskua.\nNori interesatzen zaizkio zuek Gasteizen diseinatu eta egiten dituzuen honelako makinak?\nFresaketa eta torneaketako mekanizazio prozesuekin sektore askotako piezak landu daitezke, baina nola gure makinak bi metro diametroko plater bat daukan hamar tonarainoko piezak moldatzeko gauza dena, aurkeztu dugun makina sektore aeronautikora dago zuzendua gehienbat.\nOker al gaude esaten badugu Airbus edo Boeing bezalako fabrikatzaile bati saltzen zaion Rolls Royce turbina batean aurki daitezkeen piezen moldaketaren zati bat zuen makina bati esker izan dela posible?\nEz, ez, halaxe da, gure zorionerako. Horrelako bezeroekin lan egiteak egundoko exijentzia maila ezartzen digu egunero.\n2010ean zuen instalazioak handitu zenituzten euren gaitasuna emendatzeko eta garabi bat sartu zenuten makina handiagoak egiteko. Nolako tamainez ari gara?\nBiurtekora eraman dugun makina txikienetako bat da. Prestatuta gaude askoz makina handiagoak egiteko, hamahiru metroko altuera izan dezaketenak eta hirurogei tonarainoko piezak mugitzeko gauza direnak. Hori guztia, gainera, muntaketa-pabiloi girotu batean, bezeroentzako produktuen azken harrera ingurune kontrolatu batean egiteko modua eskaintzen diguna.\nZer balio dezake merkatuan Biurtekoan aurkeztu duzuen bezalako makina batek?\nKostuak ezberdinak dira bezero bakoitzaren beharren arabera eta makina bakoitzak dituen osagarrien arabera, baina BECen erakutsi genuenak milioi eurotik gora balio du. Makina oso azkarrak dira eta sinestezineko teknologia dutenak, informazio mordo bat ematen diotena hala bezeroari nola fabrikatzaileari.\nMakina horiek zerikusi gutxi izango dute noski zuk 1984an, enpresara sartu zinenean, erabiltzen zenituen haiekin…\nBai horixe, ez dute batere zerikusirik. Bilakaera izugarria izan dute, batez ere alde mekanikoan, ikaragarri sinplifikatu baita. Bestalde, alde elektronikoak funtzionalitate handia ematen die egungo makinei, eta horren ondorioz azkenean ekipoak askoz ere produktiboagoak dira.


Hitzordu nagusi batzuk hasi dira euren asmoak azaltzen | Kirolak | GARA Euskal Herriko egunkaria\n2020 URT. 06\nHitzordu nagusi batzuk hasi dira euren asmoak azaltzen\nGorbeia Suzien probak izen-emate epea zabaldu du, Hiru Handiak lasterketa urtero egingo da eta Ultren Euskal Herriko Txapelketa maiatzean jokatuko da.\nEuskal Herrian jokatuko diren hainbat proba nagusi motorrak berotzen hasi dira dagoeneko. Horien artean dira Gorbeia Suzien, Hiru Handiak eta BUTS zirkuitua.\nUrte berriarekin batera, mendi lasterketen edo trail running-eko proben egutegiak hasi dira martxa hartzen. Urtero legez, Euskal Herrian makina bat lasterketa jokatuko dira. Eta pixkaka-pixkaka hitzordu nagusi batzuek dituzten asmoak ezagutzen hasi gara. Gorbeia Suzien lasterketa, adibidez, irailaren 27an jokatuko da. Zortzi hilabete falta dira, beraz, Zeanuriko proba entzutetsurako. Hori bai, aurreratu beharra daukagu izen-emate epea hilaren lehendabiziko egunean zabaldu zela. Itxi, berriz, 31n egingo da. Antolatzaileek azaldu digutenez, zortzigarren ekitaldian parte hartu nahi dutenek 19ra bitartean lasterketaren web orrian (www.gorbeiasuizien.eus) izen-emateko formularioa bete beharko dutela.\nGogoratu behar dugu 31 kilometro eta 2.400 metroko desnibela duen Zeanuriko lasterketa Skyrunner World Series zirkuituko hitzordua izango dela. Horrela bada, Zeanuriko irteera puntuan munduko espezialista nagusietako batzuk ikusi ahal izango dira.\n600 korrikalarik izango dute parte hartzeko aukera, eta antolatzaileek esan digute 125 dortsal gordeko dituztela eliteko lasterkarientzat, zirkuituko korrikalarientzat eta babesleentzat. Horrez gain, emakumeen parte hartzea bultzatuko dute: «Ahalegin berezia egin nahi dugu emakumeen presentzia handitzeko. Hori bermatzeko, iazko emakume kopurua bikoizteko asmoarekin dortsal kopuru jakin bat gordeko dugu haientzat». Dortsalen zozketa, bestalde, hilaren azken egunean Zeanuriko udaletxean egingo da. Azkenik, antolatzaileek iragarri dute aurtengo ekitaldian lasterketa labur bat ere izango dutela: Gorbeia Suzien 21K.\nDistantzia laburragoetatik muturrekoetara egingo dugu salto. Lehenik eta behin, aurreratu behar dugu Manuel Iradier Mendizale Elkartearen eta Ascentium enpresaren arteko lankidetza hitzarmenaren eskutik, Hiru Handiak lasterketa entzutetsua urtero egingo dela.\nGogoratu behar dugu Hiru Handiak proba ultra trailen munduan Euskal Herrian zein espainiar Estatuan egin zen lehena izan zela. 1987an egin zuen lehen urratsa, eta, urteen poderioz, muturreko distantzian erreferente bihurtu da.\nAitzindariak izateaz gain, antolatzaileek azpimarratu nahi izan dute ahalegin berriak merezi duela: «32 urte hauetan etengabe premia eta eskakizun berrietara egokitzen asmatu dugu. Horretarako, urtetik urtera lasterketak dituen eite asko hobetzen saiatu gara. Adibidez, beharrezko diren baliabideak sendotzea izan dugu helburu. Eta proba hau urtero egitea, lasterkariek maiz helarazi duten eskariari erantzuna ematea besterik ez da izan». Urriaren 17an jokatuko da, baina izen-emate epea otsailaren 15ean zabalduko da honako helbide honetan: www.hiruhaundiak.com.\nBasque Ultra Trail Series zirkuitua ere aipatu behar dugu, aurtengo Gasteiz-Iruñea lasterketa ultra distantziako Euskal Herriko Txapelketarako baliagarria izango delako. Hala erabaki dute BUTS zirkuituak eta Euskal Mendizale Federazioak. Arabako eta Nafarroako hiriburuak lotzen dituen probak 130 kilometro ditu (6.150 metroko desnibel positiboa). Beriain mendi ezaguna da ibilbideko puntu gorena. Irteera Gasteizko Andra Mari Zuriaren Plazan izango da maiatzaren 1an (arratsaldeko zazpietan), eta korrikalariek 33 ordu izango dituzte gehienez ere ibilbidea osatzeko.\nGasteiz-Iruñea probako izen-ematea zabalik da helbide honetan: www.basqueultratrail.com.\nHoni buruzko guztia: MENDI LASTERKETAK\nBrote de seis en una residencia de Bilbo con dos no vacunados\nEl PNV rebaja las tensiones de la sucesión enfadándose con el resto\nEl Athletic vuelve a caer con estrépito ante un Barcelona muy superior


Balmasedako Udala - Kultur Etxea\nAstelehenetik ostiralera, 9:30etik 14:00etara\nSan Juan plazako garai bateko eskola publikoetan dago Kultur Etxea eta Balmasedako kultura-gune nagusienetakoa da.\nAurrez aurre Klaret Antzokia du eta albo batean, Hiribilduko Historia Museoa. Horrela, gune horrek guztiak Pio Bermejillo izena du, San Juan eskolak sortu zituen indianoaren omenez.\nGainera, eraikin berean liburutegia eta udalerriko artxibo historikoa ere badaude.\nKultur Etxeak bi solairu ditu, eraikitako 1.600 metro koadro baino gehiagoko azaleran.\nHorietan, instalazioak hauexek dira:\nKultura Saileko langileen bulegoen ondoan sarrera-atondoa.\nLudoteka – Gimnasioa: dantza taldekoek entseguak egiteko eta dantza tradizionalak irakasteko. Era berean, erlaxazio, psikomotrizitate eta bestelako ikastaroetarako ere erabiltzen da.\nKolitza udal abesbatzaren lokala.\nAntonio Mielgo argazkilaritza-estudioa. Argazkiak errebelatu ahal izateko bi gela ilun, bilkura-aretoa eta ikastaroak emateko gela daude.\nPio Bermejillo ekitaldi-aretoa. 74 lagunentzako tokia du. Gainera, mahai higikorra du, ikastaroak emateko edota oharrak hartzeko erabiltze aldera. Oholtza ere badu eta mikrofonoak nahiz ordenagailu eramangarrietarako harguneak. Horretaz gain, soinu-ekipo modernoa, proiekzio-pantaila tolesgarria, proiekzio-kanoia, etab. ere badaude.\nRoberto Rodet erakusketarako eta erabilera anitzerako gunea. Kultur Etxearen barruko patioan dago eta hainbat haga jarri dira erakusketetako koadroak jarri ahal izateko. Gainera, idulki eta panel mugigarriak jarri dira, erakusketek hormetan dagoen baino leku gehiago behar dutenerako. Halaber, gune hau modu berezian argiztatu da.\nBigarren solairuak 12 lokal ditu:\nR. Seminario eta Leon Felipe izeneko bi bilkura-areto eta erabilera anitzetarako aretoa. Bi areto horiek pentsatuta daude elkarteak biltzeko, bertaratzen den kide-kopurua dela-eta ekitaldi-aretoa beharrezkoa ez denerako). Horretaz gain, diseinurako, marrazketarako eta bestelako ikastaroetarako ere erabiltzea aurreikusi da. Horretarako, altzari egokiak jarri dira bertan.\nHorietako hamar Balmasedako kultura eta kirol elkarteetarako dira. Areto guztietan bulego materiala, informatika-ekipoak, interneterako konexioa, telefonoa eta faxa daude. Bestalde, elkarteen ekintzaren arabera banatu dira lokal horiek; izan ere, Balmasedan orain arte hirurogeita bi elkarte daude erregistratuta.\n"Kolitza motor taldea"\nLagapena ematearen zain\nLeón Felipe foroa eta Balmasedako zezen-taldea\nDISLEBI eta ASVIMI elkarteak\nBalmasedako txirrindularitza elkartea\nXake taldea, Futbol eskola eta Balmasedako Futbol Taldea\nBerbetan euskara taldea, Eguzki dantza taldea eta Enkarterri-Sahara elkartea.\nJatorrak txistu-taldea eta Cadaguako saskibaloi taldea.\nMendi eta ski taldeak Mendiko Etxera joan direnetik, 2. eta 3. aretoak libre daude, lagapena ematearen zain.\nBalmasedari balio kulturala eman dioten pertsonaia entzutetsuen izenak daramatzate aretoek. Horrela, Ekitaldi-aretoak Pio Bermejillo izena darama eta Udal Artxiboak, ostera, Martín de los Heros. Azkenik, Bilkura-aretoak León Felipe izena du.


topic_facet:"Elektrizitatea eta Elektronika (Lanbide Arloa)" topic_facet:"Mantentze-lan elektromekanikoa (Heziketa Zikloa). Erdi maila" topic_facet:"Potentzia-sistemak (Modulua)" genre_facet:"Curriculumeko baliabideak"\nErakusten 1 - 7 emaitzak -- 7 bilaketa honetara '', Bilaketaren denbora: 0,03s\nProposatutako gaia: Elektrizitatea eta Elektronika (Lanbide Arloa) Proposatutako gaia: Mantentze-lan elektromekanikoa (Heziketa Zikloa). Erdi maila Proposatutako gaia: Potentzia-sistemak (Modulua) Generoa / Forma: Curriculumeko baliabideak\n7 Automatizazioa eta robotika industriala (Heziketa Zikloa). Goi maila Elektrizitatea eta Elektronika (Lanbide Arloa) 7 Instalazio elektriko eta automatikoak (Heziketa Zikloa). Erdi zikloa 7 Instalazioa eta mantenimendua (Lanbide Arloa) 7 Lanbide Heziketa Mantentze-lan elektromekanikoa (Heziketa Zikloa). Erdi maila Gehiago ... Potentzia-sistemak (Modulua) 6 Elektrizitatea eta automatismo elektrikoak (Modulua) 6 Elektroteknia (Modulua) 6 Muntaia- eta mantentze-lan elektriko/elektronikoak (Modulua) 5 Sistema elektroteknikoak eta automatizatuak (Heziketa zikloa). Goi maila 4 Beroa sortzeko instalazioak (Heziketa zikloa). Erdi maila 4 Hozteko eta girotzeko instalazioak (Heziketa Zikloa). Erdi maila 4 Sistema eta zirkuitu elektrikoak (Modulua) 3 Instalazio termiko eta fluidodunen mantentzea (Heziketa zikloa). Goi maila 3 Instalazioa elektrikoak eta automatismoak (Modulua) 3 Sistema elektrikoak eta automatikoa (Modulua) 2 Instalazio elektrikoak eta automatismoak (Modulua) 2 Sare elektrikoen eta transformazio-zentroen garapena (Modulua) 1 Automatismo Elektrikoak, Pneumatikoak eta Hidraulikoak (Modulua) 1 Automatizazio industrialeko sistemen integrazioa (Modulua) 1 Industria-automatismoak (Modulua) 1 Industria-robotika (Modulua) 1 Instalazio domotikoen eta automatikoen konfigurazioa (Modulua) 1 Mekatronika Industriala (Heziketa Zikloa). Goi maila 1 Sistema elektrikoak, pneumatikoak eta hidraulikoak (Modulua) 1 Sistema elektroteknikoak eta automatizatuak (Modulua) 1 Sistema elektroteknikoetako eta automatizatuetako proiektua (Modulua) 1 Sistema mekatronikoen konfigurazioa (Modulua) Guztiak ikusi ... gutxiago ...


Etxeko olioa birziklatzeko sistema aurkeztuko du MUk Garapen Iraunkorreko GEO2 azokan - Arrasate - Goiena.eus\nEtxeko olioa birziklatzeko sistema aurkeztuko du MUk Garapen Iraunkorreko GEO2 azokan\nUsoa Agirre 2008-11-04 16:33\nBECen hasi da gaur GEO2 azoka, ingurumenaren eta birziklatzearen gainekoa. Mondragon Unibertsitateak etxean erabilitako olioa birziklatzeko sistema berritzailea aurkeztuko du. Bi urte dira Arrasaten birziklatze-sistema hori erabiltzen dela. Horri esker, urtean birziklatzen den olioa bostegatik biderkatzea lortu da. Arrasaten bakarrik, urtean 5.000 litro jasotzetik 25.000 litro jasotzera igaro da. Olio-ontzi bakoitzak litro bat olio jasotzeko edukiera du, eta edukiontzi bakoitzak 174 litro jasotzekoa, ontziak gordetzekoaz gain.\nErabiltzaileek beren etxeetan olio-ontziak dituzte, betez doazenak, eta behin beteta daudenean, edukiontzira eramaten dituzte. Bertan erabilitako olioa duen ontzia utzi eta biradera arrunt bati eraginez ontzi garbi bat eramaten dute.\nBehin edukiontziko biltegia betetzen denean (174 litroko edukiera), enpresa-biltzailea erabilitako olioa duten ontziak jasotzeaz arduratzen da, eta ondoren bioerregai bihurtzeko tratatzeaz, horrela, makina bat alorretan erabiltzeko. Bioerregaien produktoreak landare-olio litro bakoitzeko gutxi gorabehera litro bat bioerregai ateratzeko gai dira.\nProduktua industrializatzeko bidean\nSistema orain bi urte diseinatu zuten Mondragon Unibertsitateko Goi Eskola Politeknikoko sei ikaslek eta unibertsitateak berak eta Arrasateko udalak sustaturiko hiru urteko proiektu baten atala zen. Ikerketa-proiektu horren emaitza da sistema hori, eta hainbat euskal erakundek (aldundiak eta udalek) beren udalerrietan erabiltzeko eta horrela ingurumena zaintzen laguntzeko interesa azaldu dute. Momentu honetan, produktua industrializatzeko aukera aztertzen ari da, ondoren nazioartean merkaturatzeko.\nBirziklatze-sistema erakusgai dago BECeko (Bilbao Exhibition Center) Ingurumenaren eta Birziklatzearen azokan Mondragon Unibertsitateak eta Saiolanek duten standean, azaroaren 4a eta 7a bitartean. BECen izango den Garapen Iraunkorrari buruzko nazioarteko lehen azoka da GEO2. Azoka horrekin ingurumenaren eta energiaren arazoei irtenbidea aurkitu nahi zaie, eta iraunkortasunaren sustapenean gure ekarpena egin.